kornwtp/iapp-wikiqa-tha-qaretrieval huggingface dataset:
วัดพระเชตุพนวิมลมังคลารามราชวรมหาวิหาร

วัดพระเชตุพนวิมลมังคลาราม (/พระ-เชด-ตุ-พน-วิ-มน-มัง-คะ-ลา-ราม/) หรือ วัดโพธิ์ เป็นพระอารามหลวงชั้นเอก ชนิดราชวรมหาวิหาร และเป็นวัดประจำรัชกาลพระบาทสมเด็จพระพุทธยอดฟ้าจุฬาโลกมหาราช ทั้งยังเปรียบเสมือนเป็นมหาวิทยาลัยแห่งแรกของประเทศด้วย เนื่องจากเป็นที่รวมจารึกสรรพวิชาหลายแขนง และทางยูเนสโกได้ขึ้นทะเบียนเป็นมรดกความทรงจำโลกของภูมิภาคเอเชียแปซิฟิก เมื่อ มีนาคม พ.ศ. 2551 และวันที่ 16 มิถุนายน พ.ศ. 2554 ทางยูเนสโก ได้ขึ้นทะเบียนจารึกวัดโพธิ์จำนวน 1,440 ชิ้น เป็นมรดกความทรงจำโลกในทะเบียนนานาชาติ

วัดพระเชตุพนวิมลมังคลารามราชวรมหาวิหารถือได้ว่าเป็นวัดที่มีพระเจดีย์มากที่สุดในประเทศไทย โดยมีจำนวนประมาณ 99 องค์ พระเจดีย์ที่สำคัญ คือ พระมหาเจดีย์สี่รัชกาล ซึ่งเป็นพระมหาเจดีย์ประจำพระบาทสมเด็จพระพุทธยอดฟ้าจุฬาโลกมหาราช พระบาทสมเด็จพระพุทธเลิศหล้านภาลัย พระบาทสมเด็จพระนั่งเกล้าเจ้าอยู่หัว และพระบาทสมเด็จพระจอมเกล้าเจ้าอยู่หัว

ในแง่ของการท่องเที่ยวแล้ว วัดโพธิ์ได้รับความนิยมเที่ยวเป็นลำดับที่ 24 ของโลก ในปี พ.ศ. 2549 โดยมีนักท่องเที่ยวมาเยือนในปีนั้นถึง 8,155,000 คน

คำถาม: วัดพระเชตุพนวิมลมังคลารามราชวรมหาวิหาร เป็นพระอารามหลวงชั้นใด
คำตอบ: เป็นพระอารามหลวงชั้นเอก

คำถาม: ยูเนสโกได้ขึ้นทะเบียนเป็นมรดกความทรงจำโลกของภูมิภาคเอเชียแปซิฟิก เมื่อใด
คำตอบ: มีนาคม พ.ศ. 2551

คำถาม: วัดพระเชตุพนวิมลมังคลารามราชวรมหาวิหาร เรียกอีกชื่อว่าอะไร
คำตอบ: วัดโพธิ์

คำถาม: วัดพระเชตุพนวิมลมังคลารามราชวรมหาวิหารมีพระเจดีย์กี่องค์
คำตอบ: 99 องค์

คำถาม: วัดพระเชตุพนวิมลมังคลารามราชวรมหาวิหารเป็นวัดประจำำราชกาลใด
คำตอบ: รัชกาลพระบาทสมเด็จพระพุทธยอดฟ้าจุฬาโลกมหาราช
ธนา สินประสาธน์

ธนา สินประสาธน์ หรือ ธนา สินทรัพย์ (ชื่อที่ใช้ในวงการบันเทิง) เป็นนักเทควันโดและนักแสดงชาวไทย เกิดเมื่อวันที่ 8 พฤษภาคม พ.ศ. 2503 ที่จังหวัดชลบุรี เริ่มศึกษาเทควันโดมาตั้งแต่เมื่อปี พ.ศ. 2518 จบการศึกษาประกาศนียบัตรวิชาการศึกษาชั้นสูง จากวิทยาลัยครูจันทรเกษมมหาวิทยาลัยราชภัฏจันทรเกษม การศึกษาบัณฑิต (พลศึกษา) จากมหาวิทยาลัยศรีนครินทรวิโรฒ ประสานมิตร เป็นนักเทควันโดสายดำดั้ง 6 ได้รับรางวัลมากมายจากการแข่งขันรายการต่าง ๆ อาทิ เหรียญทองแดงเอเชียนเกมส์ครั้งที่ 10 ที่โซล ประเทศเกาหลีใต้, เหรียญเงินซีเกมส์ครั้งที่ 15 ที่มาเลเซีย และเป็นสต๊าฟโค้ชเทควันโด เช่น ทีมชาติไทยในการแข่งขันมหกรรมกีฬาหลายต่อหลายครั้ง รวมทั้งยังเป็นแชมป์กระบี่ กระบอง อีกด้วย

ปัจจุบันดำรงตำแหน่ง อุปนายก คนที่ 3 สมาคมเทควันโดแห่งประเทศไทย และประธานกรรมการสถาบัน เทควันโด โซไซตี้ และรับราชการเป็นอาจารย์พลศึกษาประจำโรงเรียนบดินทรเดชา (สิงห์ สิงหเสนี)[1]

และเป็นนักแสดงในบทสมบทจากภาพยนตร์และละครโทรทัศน์หลายเรื่อง อาทิ คำสิงห์ (พ.ศ. 2529), สายน้ำไม่ไหลกลับ (พ.ศ. 2530), สู้กับผีหนีไม่ได้ (พ.ศ. 2531), วันนี้ที่รอคอย (พ.ศ. 2536), นายขนมต้ม (พ.ศ. 2539), ขุนเดช (พ.ศ. 2542, พ.ศ. 2555), ตำนานสมเด็จพระนเรศวรมหาราช ภาค 4 ศึกนันทบุเรง (พ.ศ. 2554) เป็นต้น

คำถาม: ธนา สินประสาธน์ หรืออีกชื่อหนึ่งว่าอะไร
คำตอบ: ธนา สินทรัพย์

คำถาม: ธนา สินประสาธน์ เกิดวันที่เท่าไร
คำตอบ: 8 พฤษภาคม พ.ศ. 2503
วิทยาเซรุ่ม

วิทยาเซรุ่ม[1] หรือวิทยาน้ำเหลือง (อังกฤษ: serology) เป็นการศึกษาเกี่ยวกับน้ำเลือด โดยทางปฏิบัติแล้วคำนี้หมายถึงการวินิจฉัยโรคโดยการตรวจแอนติบอดีในน้ำเลือด[2] เนื่องจากร่างกายของมนุษย์จะสร้างแอนติบอดีขึ้นมาหลังจากการติดเชื้อเพื่อต่อต้านเชื้อจุลชีพ[3] ต่อต้านโปรตีนที่มาจากภายนอกร่างกาย (เช่นจากการให้โลหิตผิดหมู่เลือด) หรือเป็นการต่อต้านโปรตีนจากร่างกายตัวเอง เช่นในโรคภูมิต้านตนเอง (autoimmune disease)

แพทย์มักสั่งทำการทดสอบทางวิทยาเซรุ่มเพื่อวินิจฉัยหลังสงสัยการติดเชื้อ ในโรครูมาติก และในสถานการณ์อื่น ๆ เช่นการตรวจหมู่เลือด[2] การตรวจเลือดทางวิทยาเซรุ่มยังช่วยวินิจฉัยผู้ป่วยในโรคภูมิคุ้มกันบกพร่องที่ร่างกายไม่สร้างแอนติบอดี อาทิ X-linked agammaglobulinemia ซึ่งจะแสดงผลการตรวจแอนติบอดีเป็นลบ

วิธีการเลือกเทคนิคการทดสอบทางวิทยาเซรุ่มขึ้นกับชนิดของแอนติบอดีที่เราศึกษา วิธีต่าง ๆ ได้แก่ ELISA, การเกาะกลุ่ม (agglutination) , การตกตะกอน (precipitation) , การตรึงคอมพลีเมนท์ (complement-fixation) , หรือการใช้เทคนิคเรืองแสง fluorescent antibodies

การตรวจทางวิทยาเซรุ่มไม่จำกัดเฉพาะการตรวจน้ำเลือดเท่านั้น แต่สามารถทดสอบในสารน้ำในร่างกายอื่น ๆ เช่น น้ำอสุจิและน้ำลาย ซึ่งมีคุณสมบัติค่อนข้างใกล้เคียงกับน้ำเหลือง

การตรวจทางวิทยาเซรุ่มนอกจากใช้เพื่อวินิจฉัยแล้วยังใช้ในทางนิติวิทยาศาสตร์เพื่อหาตัวผู้กระทำความผิด เช่นการตรวจน้ำอสุจิในคดีข่มขืนกระทำชำเรา เป็นต้น

คำถาม: วิทยาเซรุ่ม มีอีกชื่อหนึ่งว่าอะไร
คำตอบ: วิทยาน้ำเหลือง

คำถาม: วิทยาเซรุ่ม คืออะไร
คำตอบ: การศึกษาเกี่ยวกับน้ำเลือด โดยทางปฏิบัติแล้วคำนี้หมายถึงการวินิจฉัยโรคโดยการตรวจแอนติบอดีในน้ำเลือด

คำถาม: การตรวจทางวิทยาเซรุ่มไม่จำกัดเฉพาะการตรวจน้ำเลือดเท่านั้น แต่สามารถทดสอบในสารน้ำในร่างกายอื่น ๆ เช่นอะไร
คำตอบ: น้ำอสุจิและน้ำลาย

คำถาม: การตรวจทางวิทยาเซรุ่มนอกจากใช้เพื่อวินิจฉัยแล้วยังใช้ในทางนิติวิทยาศาสตร์เพื่อหาตัวผู้กระทำความผิด เช่นอะไร
คำตอบ: การตรวจน้ำอสุจิในคดีข่มขืนกระทำชำเรา
คิงคอง

คิงคอง (อังกฤษ: King Kong) เป็นชื่อของตัวละครสมมุติ ที่เป็นลิงยักษ์ ชื่อ "คอง" อาศัยอยู่บน "เกาะหัวกะโหลก" เกาะลึกลับกลางมหาสมุทรอินเดีย

คิงคองปรากฏอยู่ในผลงานภาพยนตร์, นิยาย, การ์ตูน จำนวนมากตั้งแต่ พ.ศ. 2476 เป็นต้นมา มีการสร้างเป็นภาพยนตร์ฟอร์มใหญ่ครั้งแรก ในปี พ.ศ. 2476 โดย แมเรียน ซี.คูเปอร์ นำมาสร้างใหม่ในปี พ.ศ. 2519 และ 2529 (King Kong Lives)สร้างโดย John Guillermin โดยค่าย ดิโน เดอ ลอเรนติส และ พ.ศ. 2548 โดย ปีเตอร์ แจ็คสัน

นอกจากนี้ยังมีนำไปสร้างเป็นภาพยนตร์ญี่ปุ่นโดย โทโฮสตูดิโอ นำคิงคอง มาต่อสู้กับกิ้งก่ายักษ์ ก็อตซิลล่า สร้างเทคนิคพิเศษโดยเออิจิ ซึบูรายา ในปี พ.ศ. 2505 ประสบความสำเร็จเป็นอย่างสูง และมีการสร้างภาคต่ออีกหลายภาค

ในภาพยนตร์ต้นฉบับ กล่าวถึงคิงคอง ว่าเป็นลิงกอริลลาที่มีความผิดปกติทางพันธุกรรม จนมีขนาดใหญ่โตผิดปกติ อาศัยอยู่บนเกาะหัวกะโหลก ซึ่งมีสิ่งมีชีวิตขนาดใหญ่ผิดปกติจำนวนมาก ไม่ว่าจะเป็นไดโนเสาร์ แมลงยักษ์ ต้นไม้ขนาดยักษ์ มีนักสำรวจกลุ่มหนึ่งเดินทางไปพบเกาะหัวกะโหลกโดยบังเอิญ และจับคิงคองใส่เรือบรรทุกกลับมาสหรัฐอเมริกาเพื่อไปจัดแสดงว่าเป็น "สิ่งมหัศจรรย์อันดับที่แปด" ต่อจากเจ็ดสิ่งมหัศจรรย์ของโลก

ฉากในภาพยนตร์ที่เป็นที่จดจำ คือฉากคิงคองหลุดออกจากกรงขัง และจับนางเอกปีนขึ้นไปบนยอดตึกเอ็มไพร์สเตต (ฉบับ พ.ศ. 2476 และ 2548) และตึกเวิลด์เทรดเซ็นเตอร์ (ฉบับ พ.ศ. 2519) ในนิวยอร์ก ต่อสู้กับทหารกองกำลังป้องกันประเทศ ก่อนที่จะถูกเฮลิคอปเตอร์และเครื่องบินรบยิงตกลงมาตาย

คำถาม: คิงคอง อาศัยอยู่ที่ไหน
คำตอบ: เกาะหัวกะโหลก

คำถาม: คิงคอง เกาะลึกลับกลางมหาสมุทรอะไร
คำตอบ: มหาสมุทรอินเดีย

คำถาม: คิงคอง มีการสร้างเป็นภาพยนตร์ฟอร์มใหญ่ครั้งแรก ในปีอะไร
คำตอบ: พ.ศ. 2476

คำถาม: คิงคอง นอกจากนี้ยังมีนำไปสร้างเป็นภาพยนตร์ญี่ปุ่นโดยสตูดิโออะไร
คำตอบ: โทโฮสตูดิโอ
รัฐนิวฟันด์แลนด์และแลบราดอร์

รัฐนิวฟันด์แลนด์และแลบราดอร์ (อังกฤษ: Newfoundland and Labrador) เป็นรัฐของแคนาดา ทางชายฝั่งแอตแลนติก ทางตะวันออกเฉียงเหนือของทวีปอเมริกาเหนือ เป็นส่วนตะวันออกสุดของรัฐแคนาดา ประกอบด้วย 2 ส่วนคือ เกาะนิวฟันด์แลนด์ทางตะวันออกของชายฝั่ง และแลบราดอร์บนแผ่นดินใหญ่ทางตะวันตกเฉียงเหนือของเกาะ

จากข้อมูลเดือนมกราคม ค.ศ. 2009 มีประชากรอยู่ราว 508,990[1] และประมาณ 94% ของผู้อยู่อาศัยในรัฐอาศัยอยู่บนเกาะนิวฟันด์แลนด์ (รวมถึงเกาะบริวารเล็ก ๆ) เกาะนิวฟันด์แลนด์มีภาษาท้องถิ่นเฉพาะของตัวเอง ของภาษาอังกฤษ ภาษาฝรั่งเศส และภาษาไอริช

คำถาม: รัฐนิวฟันด์แลนด์และแลบราดอร์ เป็นรัฐของเมืองอะไร
คำตอบ: แคนาดา

คำถาม: รัฐนิวฟันด์แลนด์และแลบราดอร์ เป็นรัฐไหนของแคนนาดา
คำตอบ: ส่วนตะวันออกสุด

คำถาม: รัฐนิวฟันด์แลนด์และแลบราดอร์ ประกอบด้วยกี่ส่วน
คำตอบ: 2 ส่วน

คำถาม: รัฐนิวฟันด์แลนด์และแลบราดอร์ มีประชากรอยู่เท่าไร
คำตอบ: 508,990
มิญชวิทยา

มิญชวิทยา[1] (อังกฤษ: Histology) เป็นวิชาที่ศึกษาเกี่ยวกับจุลกายวิภาคศาสตร์ของเซลล์และเนื้อเยื่อ ของพืชหรือสัตว์ โดยการศึกษาจะใช้เครื่องมือที่เรียกว่า เครื่องตัดชิ้นเนื้อ (microtome) ตัดเนื้อเยื่อให้บางเพื่อนำไปศึกษา (เตรียม specimen) จากนั้นนำไปส่องด้วยกล้องจุลทรรศน์แบบใช้แสง หรือกล้องจุลทรรศน์อิเล็กตรอน โดยอาจใช้การย้อมสี (stained) เพื่อเพิ่มความสามารถในการแยกแยะความแตกต่างของเนื้อเยื่อ วิชา Histology จัดเป็นวิชาที่สำคัญของชีววิทยาและทางการแพทย์

คำถาม: มิญชวิทยา เป็นวิชาเกี่ยวกับอะไร
คำตอบ: จุลกายวิภาคศาสตร์ของเซลล์และเนื้อเยื่อ ของพืชหรือสัตว์

คำถาม: การศึกษาต้องใช้เครื่องมือใด
คำตอบ: เครื่องตัดชิ้นเนื้อ (microtome)

คำถาม: ใช้การย้อมสีเพื่ออะไร
คำตอบ:  เพื่อเพิ่มความสามารถในการแยกแยะความแตกต่างของเนื้อเยื่อ

คำถาม: วิชาอะไรจัดเป็นวิชาที่สำคัญของชีววิทยาและทางการแพทย์
คำตอบ: Histology
เกมล่าเกม

เกมล่าเกม (อังกฤษ: The Hunger Games) เป็นภาพยนตร์อเมริกัน ค.ศ. 2012 แนวแอ็คชั่นดราม่ารูปแบบนิยายวิทยาศาสตร์ว่าด้วยเรื่องราวอันโหดร้าย กำกับโดย แกรี รอสส์ ซึ่งอิงจากนิยายเนื้อเรื่องเดียวกัน ที่เขียนขึ้นโดย ซูซาน คอลลินส์ นำแสดงโดย เจนนิเฟอร์ ลอว์เรนซ์, จอช ฮัทเชอร์สัน, เลียม เฮมส์เวิร์ท, วู้ดดี้ ฮาร์เรลสัน และ เอลิซาเบธ แบงส์[4] ภาพยนตร์ชุดนี้ได้รับการเปิดตัว ณ วันที่ 21 มีนาคม ค.ศ. 2012 ในประเทศฝรั่งเศสรวมถึงประเทศอื่นๆ[5] และในระดับสากล ณ วันที่ 23 มีนาคม ค.ศ. 2012 [6] โดยจัดฉายทั้งในโรงภาพยนตร์ทั่วไปรวมถึงโรงภาพยนตร์ดิจิตอลไอแมกซ์[7] ภาพยนตร์ชุดนี้ทำสถิติบ็อกซ์ออฟฟิศอันดับสามในช่วงสุดสัปดาห์เปิดตัวนับตั้งแต่ภาพยนตร์ทุกเรื่องที่เคยมีมา (155 ล้านดอลลาร์สหรัฐ) ในสหรัฐอเมริกาถัดจาก แบทแมน อัศวินรัตติกาล (158 ล้านดอลลาร์สหรัฐ) และ แฮร์รี่ พอตเตอร์กับเครื่องรางยมทูต ภาค 2 (169 ล้านดอลลาร์สหรัฐ)[8] รวมถึงเป็นภาพยนตร์ที่มิใช่ภาคต่อที่ประสบความสำเร็จสูงสุด ภาพยนตร์ชุดนี้ได้รับการตอบรับที่ดีจากนักวิจารณ์ ซึ่งได้ยกย่องการแสดงของลอว์เรนซ์รวมถึงรูปแบบกับถ้อยคำที่ใช้

คำถาม: เกมล่าเกม เป็นภาพยนตร์สัญชาติอะไร
คำตอบ: อเมริกัน

คำถาม: เกมล่าเกม เป็นภาพยนตร์ แนวอะไร
คำตอบ: แนวแอ็คชั่นดราม่า

คำถาม: เกมล่าเกม กำกับโดยใคร
คำตอบ: แกรี รอสส์

คำถาม: เกมล่าเกม เขียนขึ้นโดยใคร
คำตอบ: ซูซาน คอลลินส์
เมล บอชเนอร์

เมล บอชเนอร์ (อังกฤษ: Mel Bochner) เป็นศิลปินอเมริกันที่มีความสำคัญต่อความเคลื่อนไหวของศิลปะคอนเซ็ปชวลมากที่สุดคนหนึ่ง (อังกฤษ:Conceptual Art) บอชเนอร์เกิดในปี 1940 ที่เมืองพิตต์สเบิร์ก รัฐเพนซิลเวเนีย สหรัฐอเมริกา[1] เติบโตในวัฒนธรรมครอบครัวชาวยิวดั้งเดิม สิ่งที่บอชเนอร์สนใจและมักนำมาใช้ในงานคือ ตัวเลข การวัด การนิยาม เป็นต้น[2] เพื่อแสดงให้เห็นความแตกต่างระหว่างการรับรู้ผ่านการมองเห็นวัตถุ กับสิ่งที่เป็นนามธรรมอย่างขนาด การคำนวณ หรือข้อตกลงร่วมกันอื่นๆในสังคม

คำถาม: เมล บอชเนอร์ มีอาชีพอะไร
คำตอบ: ศิลปิน

คำถาม: เมล บอชเนอร์ เป็นคนประเทศอะไร
คำตอบ: อเมริกัน

คำถาม: เมล บอชเนอร์ มีความสำคัญอย่างไร
คำตอบ: ความเคลื่อนไหวของศิลปะคอนเซ็ปชวลมากที่สุดคนหนึ่ง

คำถาม: เมล บอชเนอร์ เกิดปีอะไร
คำตอบ: 1940

คำถาม: เมล บอชเนอร์ เกิดที่รัฐอะไร
คำตอบ: รัฐเพนซิลเวเนีย
สุรัสวดี เชื้อชาติ

สุรัสวดี เชื้อชาติ (ชื่อเล่น: แหม่ม) หรือที่รู้จักกันดีในชื่อ มาม่า บลูส์ ผู้กำกับภาพยนตร์โฆษณาอิสระ [1] เคยมีผลงานร้องเพลงออกอัลบั้มชื่อชุด "มาม่า บลูส์" กับค่ายมูเซอร์ เรคคอร์ดสจากการชักชวนของประภาส ชลศรานนท์ ด้วยบุคลิกที่เป็นหญิงร่างใหญ่ เสียงห้าว ร้องเพลงบลูส์ เพลงที่เธอร้องได้รับความนิยม โดยเฉพาะเพลง "ควายเท่านั้น" [2] อัลบั้มชุดนี้มียอดขายได้ในระดับหนึ่งแสนชุด [3]

สุรัสวดี เชื้อชาติ จบการศึกษาจากโรงเรียนสตรีวิทยา และคณะวารสารศาสตร์และสื่อสารมวลชน มหาวิทยาลัยธรรมศาสตร์ (ร่วมรุ่นเดียวกับ กนก รัตน์วงศ์สกุล) เคยทำงานเบื้องหลังงานโฆษณาที่ลีโอ เบอร์เนทท์, ดีวายแอนด์อาร์ และแมทชิ่ง สตูดิโอ ก่อนจะลาออกมารับงานอิสระ เนื่องจากไม่พอใจระบบงานของบริษัทหลังจากขยายตัวเข้าขายหุ้นในตลาดหลักทรัพย์แห่งประเทศไทย [3]

ปัจจุบันเป็นผู้กำกับภาพยนตร์อิสระ ผลงานเด่น เช่นภาพยนตร์โฆษณาให้กับโครงการสำนึกรักบ้านเกิดของดีแทค [1] ได้รับรางวัล [4] ซึ่งทำให้นายบุญชัย เบญจรงคกุล ผู้บริหารมูลนิธิรักบ้านเกิดซึ่งกำลังจัดตั้งค่ายเทปใหม่ชื่อ บีบี เรคคอร์ด ได้ประกาศว่าทางค่ายจะมีศิลปินคนแรก คือ แหม่ม มาม่าบลูส์

คำถาม: สุรัสวดี เชื้อชาติ ชื่อเล่นว่าอะไร
คำตอบ: แหม่ม

คำถาม: สุรัสวดี เชื้อชาติ รู้จักกันดีในชื่อว่าอะไร
คำตอบ: มาม่า บลูส์

คำถาม: สุรัสวดี เชื้อชาติ กำกับโดยใคร
คำตอบ: ภาพยนตร์โฆษณาอิสระ

คำถาม: สุรัสวดี เชื้อชาติ มีผลงานร้องเพลงออกอัลบั้มชื่อชุดอะไร
คำตอบ: มาม่า บลูส์

คำถาม: สุรัสวดี เชื้อชาติ อยู่ค่ายอะไร
คำตอบ: ค่ายมูเซอร์ เรคคอร์ด
เลขอะตอม

เลขอะตอม (atomic number) หมายถึงจำนวนโปรตอนในนิวเคลียสของธาตุนั้นๆ หรือหมายถึงจำนวนอิเล็กตรอนที่วิ่งวนรอบนิวเคลียสของอะตอมที่เป็นกลาง เช่น ไฮโดรเจน (H) มีเลขอะตอมเท่ากับ 1

เลขอะตอม เดิมใช้หมายถึงลำดับของธาตุในตารางธาตุ เมื่อ ดมิทรี อีวาโนวิช เมนเดลีเยฟ (Dmitry Ivanovich Mendeleev) ทำการจัดกลุ่มของธาตุตามคุณสมบัติร่วมทางเคมีนั้น เขาได้สังเกตเห็นว่าเมื่อเรียงตามเลขมวลนั้น จะเกิดความไม่ลงรอยกันของคุณสมบัติ เช่น ไอโอดีน (Iodine) และเทลลูเรียม (Tellurium) นั้น เมื่อเรียกตามเลขมวล จะดูเหมือนอยู่ผิดตำแหน่งกัน ซึ่งเมื่อสลับที่กันจะดูเหมาะสมกว่า ดังนั้นเมื่อเรียงธาตุในตารางธาตุตามเลขอะตอม ตารางจะเรียงตามคุณสมบัติทางเคมีของธาตุ เลขอะตอมนี้ถึงแม้โดยประมาณ แล้วจะแปรผันตรงกับมวลของอะตอม แต่ในรายละเอียดแล้วเลขอะตอมนี้จะสะท้อนถึงคุณสมบัติของธาตุ

คำถาม: ไฮโดรเจนมีเลขอะตอมเท่ากับเท่าไหร่
คำตอบ: 1

คำถาม: ใครเป็นคนทำการจัดกลุ่มของธาตุตามคุณสมบัติร่วมทางเคมี
คำตอบ: ดมิทรี อีวาโนวิช เมนเดลีเยฟ (Dmitry Ivanovich Mendeleev)

คำถาม: เลขอะตอมแปรผันตรงกับอะไร
คำตอบ: มวลของอะตอม

คำถาม: เลขอะตอมสะท้อนถึงสิ่งใด
คำตอบ: คุณสมบัติของธาตุ
รัชฎาภรณ์ แก้วสนิท

นางรัชฎาภรณ์ แก้วสนิท (5 เมษายน พ.ศ. 2495-) สมาชิกสภาผู้แทนราษฎร ระบบบัญชีรายชื่อ พรรคประชาธิปัตย์ อดีตนักศึกษาหลบหนีเข้าป่าจากเหตุการณ์ 6 ตุลาคม 2519 "สหายศรัทธา" เป็นชื่อจัดตั้งในพรรคคอมมิวนิสต์แห่งประเทศไทย (พคท.)

คำถาม: รัชฎาภรณ์ แก้วสนิท เกิดวันที่เท่าไร
คำตอบ: 5 เมษายน พ.ศ. 2495

คำถาม: รัชฎาภรณ์ แก้วสนิท มีอาชีพอะไร
คำตอบ: สมาชิกสภาผู้แทนราษฎร

คำถาม: รัชฎาภรณ์ แก้วสนิท อยู่พรรคอะไร
คำตอบ: พรรคประชาธิปัตย์

คำถาม: รัชฎาภรณ์ แก้วสนิท อดีตทำอะไร
คำตอบ: อดีตนักศึกษาหลบหนีเข้าป่าจากเหตุการณ์ 6 ตุลาคม 2519

คำถาม: รัชฎาภรณ์ แก้วสนิท จัดตั้งในพรรคอะไร
คำตอบ: พรรคคอมมิวนิสต์แห่งประเทศไทย (พคท.)
เพลี้ยกระโดดสีน้ำตาล

เพลี้ยกระโดดสีน้ำตาล (อังกฤษ:Brown planthopper;ชื่อวิทยาศาสตร์: Nilaparvata lugens (Stal) ) เป็นแมลงศัตรูพืช ชนิดปากดูด โดยมักทำลาย ข้าว โดยดูดน้ำเลี้ยงข้าวจนทำให้ข้าวแห้งตาย และเป็นพาหะนำเชื้อไวรัสโรคใบหงิก

ลักษณะเป็นแมลงขนาดเล็ก 2-3 มิลลิเมตรสีน้ำตาล มีรูปร่าง 2 ลักษณะ คือ ชนิดปีกยาว (macropterous form) และชนิดปีกสั้น (bracrypterous form)

คำถาม: เพลี้ยกระโดดสีน้ำตาลเป็นอย่างไร
คำตอบ: เป็นแมลงศัตรูพืช ชนิดปากดูด

คำถาม: เพลี้ยกระโดดสีน้ำตาลทำลายอะไร
คำตอบ: ข้าว

คำถาม: เพลี้ยกระโดดสีน้ำตาลทำลายข้าวอย่างไร
คำตอบ: ดูดน้ำเลี้ยงข้าวจนทำให้ข้าวแห้งตาย

คำถาม: เพลี้ยกระโดดสีน้ำตาลอันตรายอย่างไร
คำตอบ: เป็นพาหะนำเชื้อไวรัสโรคใบหงิก
กาเกา

เกลาเดมีร์ เฌโรนีมู บาเรตู (โปรตุเกส: Claudemir Jerônimo Barreto) หรือเป็นที่รู้จักในชื่อ กาเกา (โปรตุเกส: Cacau) เกิดเมื่อวันที่ 27 มีนาคม ค.ศ. 1981 ที่เมืองซังตูอังแดร รัฐเซาเปาลู[7] เป็นนักฟุตบอลเยอรมัน เล่นในตำแหน่งกองหน้าตัวรุก ปัจจุบันเล่นให้กับชตุทท์การ์ท ในบุนเดิสลีกา กาเกาได้รับสัญชาติเยอรมันในเดือนกุมภาพันธ์ ค.ศ. 2009 และลงแข่งในฐานะทีมชาติเยอรมนี ในเดือนพฤษภาคมในปีเดียวกัน ในนัดกระชับมิตรแข่งกับจีน เขาลงแข่งในฐานะนักฟุตบอลทีมชาติเยอรมนีในฟุตบอลโลก 2010

คำถาม: กาเกาเกิดเมื่อไหร่
คำตอบ: 27 มีนาคม ค.ศ. 1981

คำถาม: กาเกาได้ลงแข่งฟุตบอลลองปีไหน
คำตอบ: ฟุตบอลโลก 2010
เทศบาลตำบลจันทบเพชร

เทศบาลตำบลจันทบเพชร [1]เดิมเป็นองค์การบริหารส่วนตำบลจันทบเพชร และต่อมาได้รับการยกฐานะจากองค์การบริหารส่วนตำบล เป็นเทศบาลตำบลจันทบเพชร ลงวันที่ 16 กรกฎาคม 2551 ซึ่งมีผลตั้งแต่วันที่ 1 กรกฎาคม 2551 เนื่องจากมีสภาพพื้นที่ที่เหมาะสมและสอดคล้องกับความต้องการของประชาชนในท้องถิ่น
ภูมิศาสตร์
พื้นที่ทางด้านทิศใต้เป็นเทือกเขาพนมดงรัก เป็นพรมแดนระหว่งประเทศไทยกับประเทศกัมพูชา
อาณาเขต
ทิศเหนือ ติดต่อ ตำบลโนนเจริญ ตำบลหินลาด
ทิศใต้ ติดต่อ ประเทศกัมพูชา
ทิศตะวันออก ติดต่อ ตำบลสายตะกู
ทิศตะวันตก ติดต่อ ตำบลปราสาท

คำถาม: เทศบาลตำบลจันทบเพชร เดิมเป็นองค์การบริหารอะไร
คำตอบ: ส่วนตำบลจันทบเพชร

คำถาม: เทศบาลตำบลจันทบเพชร ได้รับการยกฐานะจากองค์การบริหารส่วนตำบล เป็นเทศบาลตำบลจันทบเพชรวันที่เท่าไร
คำตอบ: 16 กรกฎาคม 2551

คำถาม: เทศบาลตำบลจันทบเพชร ทิศเหนือ ติดต่อกับตำบลอะไร
คำตอบ: ตำบลโนนเจริญ ตำบลหินลาด

คำถาม: เทศบาลตำบลจันทบเพชร ทิศใต้ ติดต่อกับประเทศอะไร
คำตอบ: ประเทศกัมพูชา
โรบิน ธิก

โรบิน ชาลส์ ธิก (อังกฤษ: Robin Charles Thicke) ( (/ˈθɪk/) เกิดเมื่อวันที่ 10 มีนาคม ค.ศ. 1977 เป็นนักร้อง นักแต่งเพลง นักดนตรี เป็นนักแสดงในบางโอกาส
ประวัติ
โรบิน ชาลส์ ธิก เป็นลูกของนักแสดง นักร้องสาว กลอเรีย โลริง และนักแสดงชาวแคนาดา อลัน ธิก ในวัยเด็กเขาสนใจในดนตรีโดยเฉพาะเพลงโซลคลาสสิกอย่าง มาร์วิน เกย์ และสตีวี วันเดอร์ ที่มีอิทธิพลต่อเขา เขาตัดสินใจที่จะเข้าสู่วงการดนตรีเมื่ออายุได้ 16 ปี ธิกกลายเป็นเพื่อนกับประธานค่ายอัพทาวน์เรคคอร์ด อังเดร ฮาร์เรลล์ และมีสัญญากับนูอเมริกาเรคคอร์ด ค่ายย่อยของอินเตอร์สโคปเรคคอร์ดส

ธิกได้เขียนเพลงดังให้กับนักร้องเพลงป็อปอย่าง จอร์แดน ไนต์ เขียนและร่วมโปรดิวซ์ให้กับอัลบั้มของเขาเอง ,อัชเชอร์ ,คริสตินา อากีเลรา ,มายา ,แบรนดี ,ไมเคิล แจ็กสัน และ มาร์ก แอนโธนี ต่อมาในปี 2005 เขาได้รับรางวัลแกรมมีครั้งแรกในสาขาเพลงร่วมงานยอดเยี่ยมในอัลบั้มของอัชเชอร์ที่ชื่อ Confessions และในฐานะศิลปินเขาบันทึกเสียงและแสดงภายใต้นามสกุลของเขา "ธิก" (อังกฤษ: Thicke) ต่อมาเดือนมิถุนายน 2005 เขาแต่งงานกับนักแสดงสาว พอลลา แพ็ตตัน คนที่เขาเริ่มออกเดทตั้งแต่อายุ 16 ปี และในปี 2015 ทั้งคู่ก็หย่าร้างกันในเวลาต่อมา

คำถาม: โรบิน ชาลส์ ธิกเกิดวันที่เท่าไหร่ ?
คำตอบ: วันที่ 10 มีนาคม ค.ศ. 1977

คำถาม: โรบิน ชาลส์ ธิกคือใคร ?
คำตอบ:  เป็นนักร้อง นักแต่งเพลง นักดนตรี เป็นนักแสดงในบางโอกาส

คำถาม: โรบิน ชาลส์ ธิกเป็นคนสัญชาติใด ?
คำตอบ: แคนาดา

คำถาม: ในวัยเด็กเขาสนใจในดนตรีโดยเฉพาะเพลงโซลคลาสสิกอย่าง มาร์วิน เกย์ และสตีวี วันเดอร์ ที่มีอิทธิพลต่อเขา เขาตัดสินใจที่จะเข้าสู่วงการดนตรีเมื่ออายุได้กี่ปี ?
คำตอบ: 16 ปี

คำถาม: ธิกกลายเป็นเพื่อนกับประธานค่ายอะไร ?
คำตอบ: อัพทาวน์เรคคอร์ด อังเดร ฮาร์เรลล์
สาธารณรัฐเอกวาดอร์ในโอลิมปิกฤดูร้อน 1996

สาธารณรัฐเอกวาดอร์ เข้าร่วมแข่งขันกีฬาโอลิมปิกฤดูร้อนครั้งที่ 26 ค.ศ. 1996 (พ.ศ. 2539) ณ เมืองแอตแลนตา สหรัฐอเมริการะหว่างวันที่ 19 กรกฎาคม – 4 สิงหาคม พ.ศ. 2539

คำถาม: สาธารณรัฐเอกวาดอร์ เข้าร่วมแข่งขันกีฬาอะไร
คำตอบ: กีฬาโอลิมปิก

คำถาม: สาธารณรัฐเอกวาดอร์ เข้าร่วมแข่งขันกีฬาโอลิมปิกฤดูอะไร
คำตอบ: ฤดูร้อน

คำถาม: สาธารณรัฐเอกวาดอร์ เข้าร่วมแข่งขันกีฬาโอลิมปิกฤดูร้อนครั้งที่เท่าไร
คำตอบ: 26

คำถาม: สาธารณรัฐเอกวาดอร์ เข้าร่วมแข่งขันกีฬาโอลิมปิกฤดูร้อนครั้งที่ 26 ที่เมืองอะไร
คำตอบ: เมืองแอตแลนตา

คำถาม: สาธารณรัฐเอกวาดอร์ เข้าร่วมแข่งขันกีฬาโอลิมปิกฤดูร้อนครั้งที่ 26 แข่งขันระหว่างวันที่เท่าไร
คำตอบ: 19 กรกฎาคม – 4 สิงหาคม พ.ศ. 2539
จักรพรรดิแตรโบนิอานุส กัลลุส

จักรพรรดิแตรโบนิอานุส กัลลุส หรือ กาเอียส ไวบิอัส แตรโบนิอานุส กัลลุส [1] (อังกฤษ: Trebonianus Gallus; ชื่อเต็ม: Gaius Vibius Trebonianus Gallus) (ค.ศ. 206 – สิงหาคม ค.ศ. 253) แตรโบนิอานุส กัลลุสเป็นจักรพรรดิแห่งจักรวรรดิโรมันที่ครองราชย์ในปี ค.ศ. 251 ร่วมกับจักรพรรดิโฮสติเลียน และระหว่างปี ค.ศ. 251 ถึงเดือนสิงหาคม ค.ศ. 253 ร่วมกับพระราชโอรสจักรพรรดิโวลุซิอานัส

คำถาม: จักรพรรดิแตรโบนิอานุส กัลลุสมีอายุอยู่ในช่วงปีใด
คำตอบ: ค.ศ. 206 – สิงหาคม ค.ศ. 253

คำถาม: จักรพรรดิแตรโบนิอานุส กัลลุสเป็นจักรพรรดิของจักรวรรดิใด
คำตอบ: จักรวรรดิโรมัน

คำถาม: จักรพรรดิแตรโบนิอานุส กัลลุสครองราชย์ร่วมกับใครตอนปี ค.ศ. 251 
คำตอบ: จักรพรรดิโฮสติเลียน

คำถาม: จักรพรรดิแตรโบนิอานุส กัลลุสครองราชย์ร่วมกับใครตอนปี ค.ศ. 253
คำตอบ: พระราชโอรสจักรพรรดิโวลุซิอานัส
เกเลชี อิเฮอานาชอ

เกเลชี ปรอมีเซ อิเฮอานาชอ (เกิด 3 ตุลาคม ค.ศ. 1996) เป็นนักฟุตบอลอาชีพชาวไนจีเรีย ปัจจุบันลงเล่นให้กับสโมสรฟุตบอลเลสเตอร์ซิตีและทีมชาติไนจีเรีย เขาเคยเล่นให้กับแมนเชสเตอร์ซิตี[2] และทีมชาติไนจีเรียซึ่งชนะเลิศฟุตบอลโลกเยาวชนอายุไม่เกิน 17 ปี 2013 และติดทีมชาติในการแข่งขันฟุตบอลโลกเยาวชนอายุไม่เกิน 20 ปี 2015[3][4] ไอเฮอานาโชได้เลื่อนขึ้นมาเล่นชุดใหญ่ของแมนเชสเตอร์ซิตีในฤดูกาล 2015–16

คำถาม: เกเลชี อิเฮอานาชอ ชื่อเต็มว่าอะไร
คำตอบ: เกเลชี ปรอมีเซ อิเฮอานาชอ

คำถาม: เกเลชี อิเฮอานาชอ เกิดวันที่เท่าไร
คำตอบ: 3 ตุลาคม ค.ศ. 1996

คำถาม: เกเลชี อิเฮอานาชอ มีอาชีพอะไร
คำตอบ: นักฟุตบอล

คำถาม: เกเลชี อิเฮอานาชอ เป็นคนประเทศอะไร
คำตอบ: ไนจีเรีย
โรงเรียนสมุทรปราการ

โรงเรียนสมุทรปราการ (อังกฤษ: Samutprakan School, อักษรย่อ: ส.ป., S.P.) เป็นโรงเรียนมัธยมศึกษาขนาดใหญ่พิเศษ ตั้งอยู่เลขที่ 498 ถนนสุขุมวิท ก.ม. 27 ติดบิ๊กซีสมุทรปราการ ตำบลปากน้ำ อำเภอเมืองสมุทรปราการ จังหวัดสมุทรปราการ โดยพระบาทสมเด็จพระจุลจอมเกล้าเจ้าอยู่หัวมีพระบรมราชโองการโปรดเกล้าฯ ให้สมเด็จพระเจ้าบรมวงศ์เธอ กรมพระยาดำรงราชานุภาพเสด็จมาก่อตั้งเมื่อวันที่ 18 กรกฎาคม พ.ศ. 2426 ปัจจุบันมีอายุ 136 ปี บนเนื้อที่ 17 ไร่ ประกอบด้วยอาคารเรียน 7 หลัง เดิมใช้รหัสสถานศึกษาเป็น 1001110101 ต่อมาเปลี่ยนเป็น 01110101 อยู่ในสังกัดสำนักงานเขตพื้นที่การศึกษามัธยมศึกษา เขต 6 (ฉะเชิงเทรา สมุทรปราการ) (สังกัดเดิมคือสำนักงานเขตพื้นที่การศึกษาสมุทรปราการ เขต 1) สำนักงานคณะกรรมการการศึกษาขั้นพื้นฐาน กระทรวงศึกษาธิการ แต่เดิมโรงเรียนเป็นโรงเรียนชายล้วนมาก่อน ปัจจุบันเปิดสอนในระดับชั้นมัธยมศึกษาตอนต้นและตอนปลายแบบสหศึกษา และเป็นโรงเรียนบุรุษประจำจังหวัดสมุทรปราการคู่กับโรงเรียนสตรีสมุทรปราการ

คำถาม: โรงเรียนสมุทรปราการเป็นโรงเรียนขนาดใด
คำตอบ: ขนาดใหญ่พิเศษ

คำถาม: โรงเรียนสมุทรปราการมีอายุประมาณกี่ปี
คำตอบ: 136 ปี

คำถาม: พระบาทสมเด็จพระจุลจอมเกล้าเจ้าอยู่หัวมีพระบรมราชโองการโปรดเกล้าฯ ให้ใครเป็นผู้ก่อตั้ง
คำตอบ: สมเด็จพระเจ้าบรมวงศ์เธอ กรมพระยาดำรงราชานุภาพ

คำถาม: รหัสสถานศึกษาเดิมคืออะไร
คำตอบ: 1001110101

คำถาม: โรงเรียนสมุทรปราการสังกัดอยู่เขตพื้นที่การศึกษามัธยมศึกษาใด
คำตอบ: เขต 6 (ฉะเชิงเทรา สมุทรปราการ) (สังกัดเดิมคือสำนักงานเขตพื้นที่การศึกษาสมุทรปราการ เขต 1)
ปลาใบไม้

ปลาใบไม้ (อังกฤษ: Harmand's sole; ชื่อวิทยาศาสตร์: Brachirus harmandi) ปลาน้ำจืดชนิดหนึ่ง อยู่ในวงศ์ปลาลิ้นหมา (Soleidae) มีรูปร่างคล้ายปลาลิ้นหมาน้ำจืด (B. panoides) ที่อยู่ในสกุลเดียวกัน เพียงแต่ปลาใบไม้มีรูปร่างคล้ายหยดน้ำ ตาอยู่ชิดกัน ปากเล็กและเบี้ยว ครีบมีลักษณะเชื่อมต่อกันเกือบทั้งลำตัว ครีบอกเล็กมาก ลำตัวด้านบนเป็นสีน้ำตาลเข้ม มีแต้มสีคล้ำตลอดทั้งลำตัว มีแต้มจุดสีคล้ำตลอดแนวครีบ ครีบมีขอบสีจาง มีจุดประสีคล้ำกระจาย ลำตัวด้านล่างสีขาว เกล็ดเป็นแบบสาก ขนาดลำตัวประมาณ 10 เซนติเมตร มีพฤติกรรมคล้ายกับปลาลิ้นหมาน้ำจืด พบในถิ่นที่อยู่เดียวกัน เพียงแต่ใบไม้จะพบในภาคอีสานและลุ่มแม่น้ำโขงด้วย
ใช้บริโภคโดยปรุงสดและทำปลาตากแห้ง มีราคาค่อนข้างสูง และนิยมเลี้ยงเป็นปลาสวยงามด้วย
มีชื่อเรียกในภาษาอีสานว่า "เป"

คำถาม: ปลาใบไม้มีชื่อเรียกทางวิทยาศาสตร์ว่าอย่างไร
คำตอบ: ชื่อวิทยาศาสตร์: Brachirus harmandi

คำถาม: ปลาใบไม้เป็นปลาที่จัดว่าอยู่ในวงศ์ใด
คำตอบ: วงศ์ปลาลิ้นหมา (Soleidae)

คำถาม: ปลาใบไม้ในภาษาอีสานเรียกว่าปลาชนิดนี้ว่าอะไร
คำตอบ: เป

คำถาม: ปลาใบไม้มีชื่อเรียกทางสามัญว่าอะไร
คำตอบ: Harmand's sole
ไอโซโพรพานอล

ไอโซโพรพานอล (Isopropanol) หรือ ไอโซโพรพิลแอลกอฮอล์ (Isopropyl alcohol) หรือ 2-โพรพานอล (2-Propanol) หรือโพรพาน-2-ออล (Propan-2-ol) เป็นแอลกอฮอล์ชนิดหนึ่งซึ่งนิยมใช้เป็นสารฆ่าเชื้อในทางการแพทย์ มักใช้ผสมกับอะซีโทนหรือน้ำกลั่นโดยให้แอลกอฮอล์มีปริมาณ 70% โดยปริมาตร เป็นของเหลวใสไม่มีสี กลิ่นรุนแรง และเป็นไอโซเมอร์โครงสร้างกับ1-โพรพานอล จะต่างกันตรงที่มีหมู่ไฮดรอกซิล ต่อที่คาร์บอนตัวที่สองแทนที่จะเป็นปลาย

ไอโซโพรพานอลผสมเข้ากับน้ำ อีเทอร์ และคลอโรฟอร์มได้ดี โดยเมื่อผสมกับน้ำแล้วจะเกิดเป็นสารกลั่นแยกไม่ได้ (azeotrope) สารนี้รับประทานไม่ได้ และมีจุดเยือกแข็งต่ำลง (คือ ช่วงอุณหภูมิที่เป็นของเหลวกว้างขึ้น)[4][5] นอกจากนี้ยังเป็นตัวทำละลายเอทิลเซลลูโลส โพลิไวนิลบิวทิรัล น้ำมัน อัลคาลอยด์ และยางไม้ได้[6] แต่ไม่ละลายในสารละลายเกลือ จึงทำให้สามารถแยกออกจากสารละลายได้โดยเติมเกลือแกง โซเดียมซัลเฟต หรือเกลืออนินทรีย์อย่างอื่นเพื่อให้แอลกอฮอล์แยกชั้นออกมา[4] ไอโซไพรพานอลมีสภาพดูดกลืน ที่ 205 nm ภายใต้สเปกตรัมรังสีอัลตราไวโอเลต[7][8]

ไอโซโพรพานอลผลิตได้โดยอาศัยปฏิกิริยาเติมน้ำเข้ากับโพรพีน จากกฎของมาร์คอฟนิคอฟซึ่งกล่าวว่า ไฮโดรเจนมีแนวโน้มจะผนวกเข้ากับคาร์บอนที่มีไฮโดรเจนมากกว่าเสมอ จึงทำให้เกิดไอโซโพรพานอล มากกว่าที่จะเป็น 1-โพรพานอล หรืออาจจะใช้ปฏิกิริยาของโพรพีนกับกรดซัลฟิวริก ให้ให้เกิดซัลเฟตเอสเทอร์ ที่เมื่อสลายด้วยน้ำแล้วจะได้ไอโซโฟรพิลแอลกอฮอล์ ในกระบวนการอย่างหลังจะมีไดไอโซโพรพิลอีเทอร์เป็นผลพลอยได้ ซึ่งสามารถนำกลับเข้าสู่กระบวนการอีกครั้ง นอกจากนี้ ไอโซโพรพานอลยังผลิดได้โดยเติมไฮโดรเจนลงในอะซีโทนก็ได้[9][10]

ไอโซโพรพานอลถูกนำไปใช้งานมากมาย อาทิ เป็นตัวทำละลายประสิทธิภาพสูงและมีพิษน้อยกว่าตัวทำละลายชนิดอื่น ใช้ทำความสะอาดคราบน้ำมัน อุปกรณ์อิเล็กทรอนิกส์[11] และใช้ผสมน้ำ 60 - 75% เพื่อฆ่าเชื้อโรค เช่น รอบบาดแผล หรือล้างมือ หากไม่ผสมน้ำ เยื้อหุ้มเซลล์ของแบคทีเรียจะไม่เปิดออกเพื่อให้แอลกอฮอล์ออกฤทธิ์ได้[12]

คำถาม: ไอโซโพรพานอล คืออะไร
คำตอบ: เป็นแอลกอฮอล์ชนิดหนึ่งซึ่งนิยมใช้เป็นสารฆ่าเชื้อในทางการแพทย์

คำถาม: ไอโซไพรพานอลมีสภาพดูดกลืนอยู่ที่เท่าไร
คำตอบ: ที่ 205 nm

คำถาม: ไอโซโพรพานอลมักนำมาใช้ผสมกับสารอะไร
คำตอบ: อะซีโทนหรือน้ำกลั่น

คำถาม: ไอโซโพรพานอลเป็นตัวทำลายสารชนิดใด
คำตอบ: เอทิลเซลลูโลส โพลิไวนิลบิวทิรัล น้ำมัน อัลคาลอยด์ และยางไม้ได้
อมฤตสัญจาร

อมฤตสัญจาร (Amrit Sanchar) หรือ ขันธาธีปาหุล (Khande di Pahul) หรือเรียกสั้น ๆ ว่า พิธีปาหุล[1] (Pahul) คือพิธีกรรมในศาสนาซิกข์ที่เป็นการรับคนเข้าสู่ศาสนาซิกข์ เปรียบได้กับพิธีศีลล้างบาป ในคริสต์นิกายคาทอลิก พิธีอมฤทธิ์สัญชรถือเป็นพิธีเริ่มแรกที่จะได้รับก่อนเข้าสู่การเป็นศาสนิกชนอย่างเต็มตัว เริ่มต้นขึ้นโดยคุรุโควินทสิงห์ เพื่อเป็นพิธีรับคนเข้าเป็นขาลสา ในปี 1699[2]

เมื่อชาวซิกข์ผ่านพิธีอมฤตสัญชรแล้ว จะถูกเรียกว่าเป็น "ขาลสา" และได้รับตำแหน่ง "อมฤตธารี" หรือ "ขาลสา" ตามหลังชื่อ "สิงห์" ในบุรุษ หรือ "Kaur" ในสตรี เป้าหมายของการเป็นขาลสาและการผ่านพิธีอมฤทธิ์สัญชรคือการประพฤติตัวเพื่อวาหิคุรุเป็นหลัก และก่อให้เกิด ขาลสาราช

คำถาม: อมฤตสัญจาร หมายถึงพิธีอะไร
คำตอบ: พิธีปาหุล

คำถาม: อมฤตสัญจาร ลักษณะการทำพิธีเป็นแบบไหน
คำตอบ: พิธีกรรมในศาสนาซิกข์ที่เป็นการรับคนเข้าสู่ศาสนาซิกข์

คำถาม: อมฤตสัญจาร เปรียบเทียบได้กับพิธีอะไร
คำตอบ: พิธีศีลล้างบาป
มาร์เชอ เกย์ ฮาร์เดน

มาร์เชอ เกย์ ฮาร์เดน (อังกฤษ: Marcia Gay Harden) เกิดเมื่อวันที่ 14 สิงหาคม ค.ศ. 1959[1] เป็นนักแสดงภาพยนตร์ ละครเวที ชาวอเมริกัน ฮาร์เดนแจ้งเกิดในผลงานภาพยนตร์เรื่อง The First Wives' Club (1996) จากนั้นเธอได้แสดงหลากหลายบทบาท รวมถึงในหนังตลกเรื่อง Flubber (1997) และ Meet Joe Black (1998) เธอได้รับรางวัลออสการ์ในสาขานักแสดงสมทบหญิงยอดเยี่ยม จากบทลี แครสเนอร์ ในเรื่อง Pollock (2000) และยังได้รับการเสนอชื่อเข้าชิงในสาขาเดียวกันอีกครั้งใน Mystic River (2003) เธอแสดงทั้งในภาพยนตร์กระแสที่ประสบความสำเร็จและภาพยนตร์นอกกระแสอย่างเช่น Space Cowboys (2000), Mona Lisa Smile (2003), Into the Wild (2007), The Mist (2007) รวมถึง Whip It (2009)

ในปี 2009 ฮาร์เดนได้รับรางวัลโทนีจากการแสดงละครบรอดเวย์เรื่อง God of Carnage เธอยังได้รับการเสนอชื่อเข้าชิงรางวัลเอมมีและรางวัลแซกอวอร์ดส 2 ครั้ง แต่ไม่ได้รางวัล

คำถาม: มาร์เชอ เกย์ ฮาร์เดน คือใคร ?
คำตอบ: นักแสดงภาพยนตร์ ละครเวที

คำถาม: มาร์เชอ เกย์ ฮาร์เดน เกิดเมื่อวันที่เท่าใด ?
คำตอบ: วันที่ 14 สิงหาคม ค.ศ. 1959

คำถาม: ฮาร์เดนแจ้งเกิดในผลงานภาพยนตร์เรื่องใด ?
คำตอบ: The First Wives' Club (1996)

คำถาม: มาร์เชอ เกย์ ฮาร์เดน ได้รับรางวัลออสการ์ในสาขาใด ?
คำตอบ: นักแสดงสมทบหญิงยอดเยี่ยม

คำถาม: ในปี 2009 ฮาร์เดนได้รับรางวัลโทนีจากการแสดงละครบรอดเวย์เรื่องใด ?
คำตอบ: God of Carnage
ผู้เล่นทรงคุณค่า

ผู้เล่นทรงคุณค่า หรือ ผู้เล่นยอดเยี่ยม (อังกฤษ: Most Valuable Player; MVP) เป็นรางวัลที่มอบให้กับผู้เล่นที่มีความโดดเด่นในการแข่งขันรายการนั้น ๆ ปกติมักจะเป็นผู้เล่นที่อยู่ในทีมชนะเลิศที่เล่นในตำแหน่งสำคัญ ๆ เช่น ตำแหน่งควอเตอร์แบ็คหรือตัวขว้าง ในอเมริกันฟุตบอล แต่อย่างไรก็ตามรางวัลผู้เล่นทรงคุณค่า ก็ไม่ได้ยึดกับตำแหน่งของผู้เล่นตำแหน่งใดตำแหน่งหนึ่ง โดยในการคัดเลือกผู้ที่รับรางวัลมีทั้งแบบใช้กรรมการในการคัดเลือก และการใช้เพื่อนร่วมทีมคัดเลือก

คำถาม: ผู้เล่นทรงคุณค่า เรียกอย่างหนึ่งว่าอะไร
คำตอบ: ผู้เล่นยอดเยี่ยม

คำถาม: ผู้เล่นทรงคุณค่า คืออะไร
คำตอบ: รางวัลที่มอบให้กับผู้เล่นที่มีความโดดเด่นในการแข่งขันรายการนั้น ๆ

คำถาม: ปกติ ผู้เล่นทรงคุณค่า จะได้กับตำแหน่งอะไร
คำตอบ: ตำแหน่งควอเตอร์แบ็คหรือตัวขว้าง

คำถาม: ผู้เล่นทรงคุณค่า ได้จากการเล่นกีฬาอาชีพอะไร
คำตอบ: อเมริกันฟุตบอล
โกลเดนฮอร์ด

โกลเดนฮอร์ด (มองโกเลีย: Алтан Орд, Altan Ord; ตาตาร์: Алтын Урда, Altın Urda; รัสเซีย: Золотая Орда, Zolotaya Orda, อังกฤษ: Golden Horde หรือ Ulus of Jochi) เป็นคำที่สลาฟตะวันออกใช้เรียกมองโกล[1][2][3]—ที่ต่อมากลายเป็นกลุ่มชนเติร์ก[4]—มุสลิม[5] อาณาจักรข่านก่อตั้งขึ้นทางตะวันตกของจักรวรรดิมองโกลหลังจากการรุกรานของมองโกลในรุสในคริสต์ศตวรรษ 1240: ปัจจุบันคือบริเวณรัสเซีย, ยูเครน, มอลโดวา, คาซัคสถาน, และ คอเคซัส โกลเดนฮอร์ดบางครั้งก็เรียกว่า Jochi Ulus[4] หรือ อาณาจักรข่านคิพชัค (Kipchak Khanate) (คนละอาณาจักรข่านคิพชัคก่อนหน้านั้นที่ถูกพิชิตโดยมองโกล) อาณาบริเวณของโกลเดนฮอร์ดในช่วงที่รุ่งเรืองที่สุดครอบคลุมดินแดนเกือบทั้งหมดของยุโรปตะวันออกตั้งแต่เทือกเขายูรัลไปจนถึงแม่น้ำดานูบ ทางตะวันออกลึกเข้าไปในไซบีเรีย ทางตอนใต้จรดทะเลดำ, เทือกเขาคอเคซัส และดินแดนของราชวงศ์มองโกลที่เรียกว่าจักรวรรดิข่านอิล

คำถาม: โกลเดนฮอร์ด เป็นคำสัญชาติอะไร
คำตอบ: เป็นคำที่สลาฟตะวันออกใช้เรียกมองโกล

คำถาม: โกลเดนฮอร์ด ต่อมากลายเป็นกลุ่มอะไร
คำตอบ: ชนเติร์ก

คำถาม: อาณาจักรข่านก่อตั้งขึ้นทางตะวันตกของจักรวรรดิอะไร
คำตอบ: จักรวรรดิมองโกล

คำถาม: ปัจจุบันคือบริเวณอะไร
คำตอบ: รัสเซีย, ยูเครน, มอลโดวา, คาซัคสถาน, และ คอเคซัส

คำถาม: โกลเดนฮอร์ดบางครั้งก็เรียกว่าอะไร
คำตอบ: อาณาจักรข่านคิพชัค
สถานีเกษตรหลวงอ่างขาง

สถานีเกษตรหลวงอ่างขาง เป็นโครงการอันเนื่องมาจากพระราชดำริในพระบาทสมเด็จพระปรมินทรมหาภูมิพลอดุลยเดชเพื่อส่งเสริมอาชีพเกษตรกรรม ทดแทนการปลูกฝิ่น สถานีวิจัยแห่งแรกของโครงการหลวงอยู่บนเทือกเขาแดนลาว ตำบลแม่งอน อำเภอฝาง จังหวัดเชียงใหม่ มีความสูงจากระดับน้ำทะเล 1,400 เมตร และมียอดดอยสูงถึง 1,928 เมตร พื้นที่รับผิดชอบประมาณ 26.52 ตารางกิโลเมตร หรือ 16,577 ไร่ อากาศดี จัดตั้งขึ้นมาเมื่อปี พ.ศ. 2512 ตามแนวพระราชดำริในพระบาทสมเด็จพระปรมินทรมหาภูมิพลอดุลยเดชที่ว่า “ให้เขาช่วยตัวเอง” เปลี่ยนพื้นที่จากไร่ฝิ่นมาเป็นแปลงเกษตรเมืองหนาวที่สร้างรายได้ดีกว่าเก่าก่อนและไม่ผิดกฎหมาย

คำถาม: สถานีเกษตรหลวงอ่างขางเป็นโครงการอันเนื่องมาจากพระราชดำริของใคร
คำตอบ: พระบาทสมเด็จพระปรมินทรมหาภูมิพลอดุลยเดช

คำถาม: สถานีเกษตรหลวงอ่างขางมีขึ้นเพื่ออะไร
คำตอบ: ส่งเสริมอาชีพเกษตรกรรม ทดแทนการปลูกฝิ่น

คำถาม: สถานีวิจัยแห่งแรกของโครงการหลวงตั้งอยู่ที่ใด
คำตอบ: เทือกเขาแดนลาว ตำบลแม่งอน อำเภอฝาง จังหวัดเชียงใหม่

คำถาม: สถานีวิจัยแห่งแรกของโครงการหลวงจัดตั้งขึ้นมาเมื่อใด
คำตอบ: ปี พ.ศ. 2512
ครุย

ครุย เป็นเสื้อคลุมประเภทหนึ่ง มีลักษณะหลวม ยาวถึงเข่าหรือทั้งตัว ใช้สวมหรือคลุมทับด้านนอก ทั้งชายและหญิงในยุโรปใส่ครุยกันมาตั้งแต่ยุคกลางตอนต้นจนถึงคริสต์ศตวรรษที่ 17 ปัจจุบันครุยยังคงใช้สวมใส่เพื่อแสดงตำแหน่งฐานะในอาชีพที่มีรากฐานย้อนไปได้ถึงยุคกลาง เช่น ผู้พิพากษา ในวงวิชาการ ครุยยังใช้เพื่อแสดงวิทยฐานะอีกด้วย
ในประเทศไทย, ครุยเป็นเสื้อคลุมประดับเกียรติยศ สวมทับบนเครื่องแบบเต็มยศตามหน้าที่ในพระราชพิธี ซึ่งมีหมายรับสั่งให้สวมครุย มี 3 แบบคือ ครุยพระราชวงศ์ ครุยเสนามาตย์ และครุยตำแหน่ง

ครุยพระราชวงศ์ เป็นฉลองพระองค์ครุยสำหรับพระมหากษัตริย์และพระบรมวงศานุวงศ์ สำหรับฉลองพระองค์ครุยในพระบาทสมเด็จพระเจ้าอยู่หัวนั้นเรียกกันว่า ฉลองพระองค์บรมราชภูษิตาภรณ์

ครุยเสนามาตย์ ตามความในมาตรา 5 ของพระราชกำหนดเสื้อครุย (เพิ่มเติม) พุทธศักราช 2457 มีความว่า ผู้ซึ่งจะสวมครุยได้โดยบรรดาศักดิ์นั้น คือ ผู้ที่ได้รับพระราชทานเครื่องราชอิสริยาภรณ์ชั้นสูงนับตั้งแต่ชั้นทุติยจุลจอมเกล้า หรือจุลวราภรณ์ หรือจุลสุราภรณ์ขึ้นไป

ครุยตำแหน่ง ตามมาตรา 6 ของพระราชกำหนดเสื้อครุย (เพิ่มเติม) พุทธศักราช 2457 ได้กำหนดว่าผู้ที่จะสวมเสื้อนั้น คือ (ก) ผู้พิพากษาทุกชั้นให้สวมเสื้อครุยในเวลาแต่งเต็มยศทุกเมื่อ (ข) พระบรมวงศานุวงศ์และข้าราชการผู้อ่านประกาศหรืออ่านคำถวายชัยมงคลในชั่วเวลาเฉพาะกาล และ (ค) ข้าราชการเข้าในหน้าที่พระราชพิธีอันมีกำหนดให้สวมเสื้อครุย เสื้อครุยเสนามาตย์มี 3 ชั้นคือ ชั้นเอก ชั้นโท และชั้นตรี ได้มีการกำหนดไว้แน่นอนว่าตำแหน่งและยศใดมีสิทธิ์สวมเสื้อครุยชั้นใด

คำถาม: ครุย คืออะไร
คำตอบ: เป็นเสื้อคลุมประเภทหนึ่ง มีลักษณะหลวม ยาวถึงเข่าหรือทั้งตัว ใช้สวมหรือคลุมทับด้านนอก

คำถาม: ครุยเสนามาตย์ มีกี่ชั้น
คำตอบ:  3 ชั้น
โอวหยัง เพ่ยซัน

"โอวหยัง เพ่ยซัน" (จีน:歐陽珮珊) มีชื่อภาษาอังกฤษว่า "ซูซานน่า โอวหยัง" (Susanna Au-yang) เป็นอดีตนักแสดงหญิงเจ้าบทบาทชาวฮ่องกง ที่มีชื่อเสียงโด่งดังทั่วเอเชีย ในช่วงยุค 70s และ 80s เป็นอย่างมาก

"โอวหยัง เพ่ยซัน" ได้ชื่อว่าเป็น นักแสดงหญิงเจ้าบทบาท ที่สามารถเล่นบทบาทได้หลากหลาย ทั้งเป็นคนดีหรือนางร้าย ทั้งบทที่ฉลาดหรือใสซื่อบริสุทธิ์ เธอก็เล่นได้หมด อีกทั้งตัวเธอเอง ก็รับแสดงทั้งบทนำและบทสมทบ มีทั้งบทนางเอก, นางรอง, ตัวประกอบ และ รับเชิญ ด้วยความที่เป็นคนง่าย ๆ ไม่เกี่ยงบทเธอจึงมีงานแสดงมากมาย ในอดีตบทบาทที่เธอร่วมแสดง และได้รับความนิยม มีหลายเรื่องด้วยกัน อาทิเช่น "กระบี่สะท้านบู๊ลิ้ม", "เทพบุตรชาวดิน", "สองเทพบุตรโลกันต์", "วีรบุรุษเส้าหลิน" เป็นต้น แต่บทบาทของเธอที่ผู้ชมละครชุดของฮ่องกง ประทับใจมากที่สุด คือ การสวมบทบาทเป็น อึ้งย้ง (ในวัยกลางคน) จากเรื่อง มังกรหยกภาค 2 เวอร์ชันในปีพ.ศ. 2526 ที่เธอสามารถสวมบาทบาทเป็น อึ้งย้งในวัยคุณแม่ได้อย่างสง่างาม ดูมีพลัง และน่าเคารพยำเกรง เป็นอย่างมาก จนมีหลายคนชื่นชมเธอว่าเป็น "อึ้งย้ง" (ในวัยกลางคน) ที่เล่นดีที่สุด ของ มังกรหยกภาค2 เคียงข้างกับดาราสาว องเหม่ยหลิง ที่ถูกยกย่องว่าเป็น "อึ้งย้ง" (วัยสาว) ที่เล่นดีที่สุด ของ มังกรหยกภาค1 ที่ถูกสร้างขึ้นเป็นละคร ภาค1 และภาค2 ต่อเนื่องในปีเดียวกัน

ด้วยนิสัยเรียบง่ายเป็นกันเองของเธอ ทำให้เธอเป็นดาราที่มีผู้คนมากมายรักและให้ความเคารพทั้งคนในและนอกวงการ

ปัจจุบันเธอได้เสียชีวิตไปแล้ว ด้วยโรคมะเร็งเมื่อปีพ.ศ. 2560 เหลือทิ้งไว้แต่ผลงานที่กลายเป็นความทรงจำของผู้ชมละครชุดของฮ่องกง ถือได้ว่าเธอเป็นอีกหนึ่งตำนาน ของอดีตดาราสาวชาวฮ่องกง คนหนึ่งที่เคยโด่งดังอย่างมากทั่วทวีปเอเชีย

คำถาม: โอวหยัง เพ่ยซัน มีชื่อภาษาอังกฤษว่าอะไร
คำตอบ: ซูซานน่า โอวหยัง

คำถาม: โอวหยัง เพ่ยซัน อดีตมีอาชีพอะไร
คำตอบ: นักแสดงหญิงเจ้าบทบาทชาวฮ่องกง

คำถาม: โอวหยัง เพ่ยซัน ได้ชื่อเอกลักษณ์ว่าอะไร
คำตอบ: นักแสดงหญิงเจ้าบทบาท

คำถาม: โอวหยัง เพ่ยซัน บทบาทของเธอที่ผู้ชมละครชุดของฮ่องกง ประทับใจมากที่สุด คืออะไร
คำตอบ: การสวมบทบาทเป็น อึ้งย้ง
พ่อขุนรามคำแหงมหาราช

พ่อขุนรามคำแหงมหาราช หรือ พญาร่วง หรือ พระบาทกมรเตงอัญศรีรามราช[1] เป็นพระมหากษัตริย์พระองค์ที่ 3 ในราชวงศ์พระร่วงแห่งราชอาณาจักรสุโขทัย เสวยราชย์ประมาณ พ.ศ. 1822 ถึงประมาณ พ.ศ. 1841 พระองค์ทรงเป็นกษัตริย์พระองค์แรกของไทยที่ได้รับการยกย่องเป็น "มหาราช" ด้วยทรงบำเพ็ญพระราชกรณียกิจอันทรงคุณประโยชน์แก่แผ่นดิน ทรงรวบรวมอาณาจักรไทยจนเป็นปึกแผ่นกว้างขวาง ทั้งยังได้ทรงประดิษฐ์ตัวอักษรไทยขึ้น ทำให้ชาติไทยได้สะสมความรู้ทางศิลปะ วัฒนธรรม และวิชาการต่าง ๆ สืบทอดกันมากกว่าเจ็ดร้อยปี

คำถาม: พ่อขุนรามคำแหงมหาราช เป็นพระมหากษัตรย์พระองค์ที่เท่าไร
คำตอบ: 3

คำถาม: ราชวงศ์พระร่วงแห่งราชอาณาจักรสุโขทัย เสวยราชย์ประมาณที่เท่าไร
คำตอบ: พ.ศ. 1822 ถึงประมาณ พ.ศ. 1841

คำถาม: พระองค์ทรงเป็นกษัตริย์พระองค์แรกของไทยที่ได้รับการยกย่องเป็นอะไร
คำตอบ: มหาราช

คำถาม: พระองค์ทรงเป็นกษัตริย์พระองค์แรกของไทยที่ได้รับการยกย่องพระองค์ยังทำอะไรเพื่อสร้างชื่อเสียง
คำตอบ: ทรงประดิษฐ์ตัวอักษรไทย
รายชื่อภาพยนตร์ที่ทำเงินสูงสุด

ภาพยนตร์สามารถทำเงินได้จากหลายแหล่ง เช่น การฉายในโรงภาพยนตร์, การขายโฮมวิดีโอ, การขายสิทธิ์ในการฉายผ่านทางโทรทัศน์และสินค้าจากภาพยนตร์ อย่างไรก็ตาม รายได้จากการฉายภาพยนตร์นั้นเป็นส่วนใหญ่เป็นตัววัดหลักสำหรับสื่อสิ่งพิมพ์ในการประเมินว่าภาพยนตร์นั้นประสบความสำเร็จหรือไม่ เพราะเป็นมีข้อมูลที่เข้าถึงได้ง่ายกว่าเมื่อเทียบกับการขายของโฮมวิดีโอและการขายสิทธิ์ในการฉายผ่านทางโทรทัศน์ อีกทั้งยังเป็นการปฏิบัติต่อ ๆ กันมาตั้งแต่ในอดีต โดยในหน้านี้จะประกอบด้วยตารางของภาพยนตร์ที่ทำเงินสูงที่สุด (เรียงลำดับจากจำนวนเงินที่ทำได้), ตารางภาพยนตร์ที่ทำเงินสูงสุดในแต่ละปีและภาพยนตร์ชุดที่ทำเงินสูงสุด โดยตารางทั้งหมดถูกจัดอันดับโดยตัวเลขจากบ็อกซ์ออฟฟิศทั่วโลกเป็นสกุลเงินดอลลาร์สหรัฐและแสดงเฉพาะรายได้ที่มาจากการฉายในโรงภาพยนตร์เท่านั้น

ในอดีต ภาพยนตร์แนวสงคราม, เพลงและอิงประวัติศาสตร์ เป็นแนวภาพยนตร์ที่นิยมมากที่สุด แต่ในช่วงศตวรรษที่ยี่สิบเอ็ดเป็นต้นมา ภาพยนตร์จากภาพยนตร์ชุด กลายเป็นภาพยนตร์ที่ทำเงินได้ดีที่สุด โดยเฉพาะภาพยนตร์แนวซูเปอร์ฮีโร จาก จักรวาลภาพยนตร์มาร์เวล ที่ติดอันดับถึงแปดเรื่อง รวมภาพยนตร์ที่ดัดแปลงมาจากหนังสือการ์ตูน อเวนเจอร์ส ที่ติดสิบอันดับแรกถึงสี่เรื่อง ยังมี สไปเดอร์-แมน และ เอ็กซ์เมน ซึ่งเป็นลิขสิทธิ์ของ มาร์เวลคอมิกส์ ก็ประสบความสำเร็จเช่นกัน ขณะที่ อะควาแมน, แบทแมน และ ซูเปอร์แมน ของ ดีซีคอมิกส์ ก็ทำเงินได้ดี มีภาพยนตร์จากภาพยนตร์ชุด แฮร์รี่ พอตเตอร์, มิดเดิลเอิร์ธ ของ ปีเตอร์ แจ็กสัน ติดอันดับภาพยนตร์ชุดละสี่เรื่อง ขณะที่ภาพยนตร์จากภาพยนตร์ชุด สตาร์ วอร์ส, จูราสสิค พาร์ค และ ไพเรทส์ออฟเดอะแคริบเบียน ก็ติดอันดับเช่นกัน ถึงแม้ว่าจะเป็นภาพยนตร์ส่วนใหญ่จะเป็นการดัดแปลงจากต้นฉบับเดิมหรือภาคต่อ แต่ภาพยนตร์ที่ทำเงินสูงสุด อวตาร นั้นเป็นงานต้นฉบับ ภาพยนตร์แอนิเมชันก็ทำเงินได้ดีเช่นกัน โดยเฉพาะภาพยนตร์จากดิสนีย์ ได้แก่ ผจญภัยแดนคำสาปราชินีหิมะ (เป็นภาพยนตร์แอนิเมชันที่ทำเงินสูงสุด), นครสัตว์มหาสนุก และ เดอะไลอ้อนคิง เช่นเดียวกับภาพยนตร์จากพิกซาร์ ได้แก่ รวมเหล่ายอดคนพิทักษ์โลก 2, ทอย สตอรี่ 3 และ ฟายดิงนีโม นอกเหนือจากนั้นก็มีภาพยนตร์แอนิเมชันจากภาพยนตร์ชุด มิสเตอร์แสบร้ายเกินพิกัด, เชร็ค และ ไอซ์ เอจ ด้วย

ในขณะที่ ภาวะเงินเฟ้อ นั้นได้ทำลายความสำเร็จของภาพยนตร์ส่วนใหญ่ในช่วงทศวรรษที่ 1960 และ 1970 เป็นช่วงที่ภาพยนตร์ชุดเริ่มต้นขึ้นและปัจจุบันยังมีการสร้างอยู่ ได้แก่ สตาร์ วอร์ส, ซูเปอร์แมน, เจมส์ บอนด์ และ สตาร์ เทรค ภาพยนตร์ชุดทั้งสี่ชุดนั้นยังอยู่ในอันดับภาพยนตร์ชุดที่ทำเงินสูงสุด ภาพยนตร์เก่าบางเรื่องทำเงินได้น่าพอใจกับมาตรฐานปัจจุบัน แต่ก็ไม่สามารถแข่งขันกับภาพยนตร์ในปัจจุบันที่ราคาของตั๋วสูงขึ้นได้ ถ้าหากปรับอัตราเงินเฟ้อแล้ว ภาพยนตร์เรื่อง วิมานลอย ซึ่งครองสถิติเป็นภาพยนตร์ที่ทำเงินสูงที่สุดเป็นเวลายี่สิบห้าปีและเป็นภาพยนตร์ที่ทำเงินสูงที่สุด

คำถาม: ภาพยนต์แนวใดที่เป็นที่นิยมมากที่สุดหลังศตวรรษที่ยี่สิบเอ็ด
คำตอบ: ภาพยนตร์แนวซูเปอร์ฮีโร

คำถาม: ภาพยนตร์จากดิสนีย์เรื่องใดที่ทำเงินสูงที่สุด
คำตอบ: ผจญภัยแดนคำสาปราชินีหิมะ
เฮย์เดน แพนิตเทียร์

เฮย์เดน เลสลี แพนิตเทียร์ (อังกฤษ: Hayden Lesley Panettiere) เกิดวันที่ 21 สิงหาคม ค.ศ. 1989 เป็นนักแสดงและนักร้องชาวอเมริกัน และยังเคยถูกเสนอชื่อเข้าชิงรางวัลแกรมมี อีกด้วย ผลงานที่ทำให้เธอเป็นที่รู้จักเป็นอย่างดี คือเรี่อง ฮีโร่ส์ เฮย์เดนรับบทเป็น แคลร์ เบนเนท เชียร์ลีดเดอร์ประจำโรงเรียนที่มีความสามารถพิเศษในการสร้างเซลล์ขึ้นมาใหม่

เฮย์เดนเกิดที่นิวยอร์ก แม่ของเธอคือ เลสลี่ย์ อาร์. โวเจล เป็น นักแสดงโอเปร่าชื่อดัง ส่วนคุณพ่อคือ อลัน แอล."สคิพ" พาเนทเทียร์ เป็นพนักงานดับเพลิง เธอยังมีน้องชายอีกคน ชื่อ เจนเซน พาเนทเทียร์ ซึ่งชอบในอาชีพการแสดงแบบพี่สาว

เฮย์เดนเรียนชั้นมัธยมต้นที่ โรงเรียนเซาธ์ ออเร็นจ์ทาวน์ ตั้งแต่ เกรด 7 ในการเรียนระดับมัธยมปลายนั้น เฮย์เดนจบโดยการเรียนทางบ้าน (โฮมสคูล) และหลังจากจบมัธยมปลายเธอไม่ได้เลือกที่จะศึกษาต่อในระดับมหาวิทยาลัย แต่เลือกที่จะเป็นนักแสดง อย่างไรก็ตามเธอก็ยังสนใจที่จะเรียนหนังสือต่อเช่นกัน



ในปี ค.ศ. 2006 เฮย์เดนเริ่มคบหากับ นักแสดงจากเรื่อง Laguna Beach: The Real Orange County สเตฟาน คอลเลทติ แต่ทั้งคู่ก็แยกทางกันในเดือนกันยายน ค.ศ. 2007 และ ในเดือนธันวาคมของปีเดียวกัน มีรายงานข่าวว่า เฮย์เดนกำลังคบหากับ ไมโล เวนทิมิกเลีย นักแสดงร่วมจากเรื่อง ฮีโร่ส์[4] ก่อนจะเลิกรากันในเดือนกุมภาพันธ์ ค.ศ. 2009 ปัจจุบัน เฮย์เดนได้หมั้นหมายกับวลาดิเมียร์ คริสโก้ ยอดนักชกรุ่นเฮฟวี่เวทชาวยูเครน ทั้งคู่ได้ให้กำเนิดบุตรสาวชื่อKaya

คำถาม: เฮย์เดน แพนิตเทียร์เกิดเมื่อใด
คำตอบ: เกิดวันที่ 21 สิงหาคม ค.ศ. 198

คำถาม: เฮย์เดน แพนิตเทียร์เป็นใคร
คำตอบ: นักแสดงและนักร้องชาวอเมริกัน

คำถาม: แม่ของเฮย์เดน แพนิตเทียร์คือใคร
คำตอบ: เลสลี่ย์ อาร์. โวเจล เป็น นักแสดงโอเปร่าชื่อดัง

คำถาม: เฮย์เดน แพนิตเทียร์จบมัธยมต้นที่ใด
คำตอบ: โรงเรียนเซาธ์ ออเร็นจ์ทาวน์
Double Side Line

Double Side Line
รายละเอียดสินค้า
ใช้สำหรับงานตกแต่งภายในทั่วไป เช่น ฉากกั้นที่มีเฟรมต่างๆ หน้าบานตู้ ประตู และ หน้าต่าง เข้าเฟรมต่างๆ
คุณสมบัติ
ประเภทกระจกตกแต่งภายในแบบกระจกหลอมลวดลาย
ลวดลาย/ดีไซน์แบบพื้นผิวมีลาย
ขนาด W1830 x H2440 หนา 5 mm.
ไม่ทราบราคาของสินค้า

คำถาม: ขอทราบชื่อสินค้าหน่อย
คำตอบ: Double Side Line

คำถาม: ราคาเท่าไรหรอครับ
คำตอบ: ไม่ทราบราคาของสินค้า

คำถาม: รายละเอียดของสินค้า
คำตอบ: ใช้สำหรับงานตกแต่งภายในทั่วไป เช่น ฉากกั้นที่มีเฟรมต่างๆ หน้าบานตู้ ประตู และ หน้าต่าง เข้าเฟรมต่างๆ

คำถาม: ขนาดของสินค้า
คำตอบ: ขนาด W1830 x H2440 หนา 5 mm.
อินไลน์สเกต

อินไลน์สเกต (อังกฤษ: Inline skate) (โดยมากมักเรียกติดปากตามชื่อแบรนด์ โรลเลอร์เบลด) คืออุปกรณ์กีฬาที่มีลักษณะพิเศษคือ ทำจากรองเท้าที่มีความแข็งแรง และมีล้อ ข้างละ 4 ลูกเรียงต่อกันเป็นแนวยาว

สันนิษฐานว่าเกิดขึ้นมาราว 300 ปี โดยชาวดัตซ์ในศตวรรษที่ 17 ที่พยายามประดิษฐ์สเกตน้ำแข็งในช่วงฤดูร้อน โดยเขาได้หล่อยึดท่อนไม้กับแผ่นไม้และติดเข้ากับรองเท้าสเกต และในปี 1819 ได้รับการจดสิทธิบัตรโดย M.Petibled ในกรุงปารีส

ต่อมาในปี 1979 Scott Olsen นักฮ็อกกี้น้ำแข็ง ได้เห็นอินไลน์สเกต ในร้านขายเครื่องกีฬา และเห็นศักยภาพในด้านการออกแบบ จึงเดินทางไปชิคาโกซื้อ บริษัท Chicago Roller Skate ที่ยังไม่มีชื่อเสียง และตั้งชื่อใหม่ว่า Rollerblade

ในสหรัฐอเมริกา กีฬานี้ได้รับความนิยมเป็นอันดับ 5 เป็นกีฬาที่ได้รับความนิยมอันดับ 1 ในหมู่ผู้ชายอายุระหว่าง 6-17 ปี

คำถาม: อินไลน์สเกตมักเรียกติดปากตามชื่อแบรนด์ตามชื่อแบรนด์ใด
คำตอบ: โรลเลอร์เบลด

คำถาม: อินไลน์สเกตสันนิฐานว่าเกิดขึ้นเมื่อใด
คำตอบ: เกิดขึ้นมาราว 300 ปี

คำถาม: ในสหรัฐอเมริกา กีฬานี้ได้รับความนิยมเป็นอันดับ 5 ในหมู่คนกลุ่มใด
คำตอบ: ในหมู่ผู้ชายอายุระหว่าง 6-17 ปี
ปลาตะกรับห้าแถบ

ปลาตะกรับห้าแถบ[1] หรือ ปลาสลิดหินลายบั้ง หรือ ปลาตะกรับเขียวเหลือง[2]หรือปลานายสิบอินโดแปซิฟิก (อังกฤษ: Indo-Pacific sergeant) เป็นปลาในวงศ์ปลาสลิดหิน (Pomacentridae)

ลักษณะ
ปลาตะกรับห้าแถบมีลำตัวสั้นและแบนทางด้านข้าง เกล็ดตามผิวลำตัวค่อนข้างใหญ่ ครีบหลังทั้งสองตอนเชื่อมต่อกันตลอด ปลายครีบหลังและครีบทวารยื่นยาวออกไปข้างหลังเป็นชายธง ครีบหูและครีบท้องยาวแหลม ครีบหางเป็นสองแฉก ขนาดความยาวประมาณ 15-20 เซนติเมตร พื้นผิวลำตัวมีลายพาดสีฟ้าอมดำ 4-6 แถบ สลับกับสีเขียวน้ำทะเลอมเหลือง

คำถาม: ปลาตะกรับห้าแถบ เป็นปลาในวงศ์อะไร
คำตอบ: วงศ์ปลาสลิดหิน

คำถาม: ปลาตะกรับห้าแถบ มีลักษณะลำตัวอย่างไร
คำตอบ: ลำตัวสั้นและแบนทางด้านข้าง

คำถาม: ปลาตะกรับห้าแถบ มีเกล็ดอย่างไร
คำตอบ: เกล็ดตามผิวลำตัวค่อนข้างใหญ่
พระยาสุมนเทวราช

สุมนเทวราช เจ้าพระยาน่าน[3] หรือ เจ้าสมณะ[4]เป็นเจ้าผู้ครองเมืองน่าน องค์ที่ 58 ระหว่างปี พ.ศ. 2353 - พ.ศ. 2368 แห่ง ราชวงศ์หลวงติ๋นมหาวงศ์

คำถาม: พระยาสุมนเทวราช มีอีกชื่อหนึ่งว่าอะไร
คำตอบ: เจ้าสมณะ

คำถาม: พระยาสุมนเทวราช  มีอาชีพอะไร
คำตอบ: เจ้าผู้ครองเมืองน่าน

คำถาม: พระยาสุมนเทวราช เป็นเจ้าผู้ครองเมืองน่าน องค์ที่เท่าไร
คำตอบ: องค์ที่ 58

คำถาม: พระยาสุมนเทวราช เป็นเจ้าเมืองระหว่างปีอะไร
คำตอบ: พ.ศ. 2353 - พ.ศ. 2368

คำถาม: พระยาสุมนเทวราช อยู่ในราชวงศ์อะไร
คำตอบ: ราชวงศ์หลวงติ๋นมหาวงศ์
ปลาดุกมูน

ปลาดุกมูน ปลาน้ำจืดชนิดหนึ่ง มีชื่อวิทยาศาสตร์ว่า Bagrichthys obscurus อยู่ในวงศ์ปลากด (Bagridae) มีส่วนหัวสั้น จะงอยปากเล็ก ตาเล็กมาก มีหนวดสั้น 4 คู่ คู่ที่อยู่ด้านล่างจะเป็นเส้นแบนบิดเป็นเกลียว ริมฝีปากเล็กเป็นจีบ ลำตัวแบนข้างเล็กน้อย ส่วนหลังยกสูง ครีบหลังสูง ครีบไขมันยาวมาก ครีบหางเว้าลึก ครีบหลังยกสูงและครีบอกแข็งเป็นก้านแข็งปลายคม ตัวมีสีคล้ำหรือน้ำตาลอ่อน ด้านท้องสีจาง ปลาวัยอ่อนมีแถบเฉียงสีจางพาดขวางลำตัว ครีบสีจาง หางใส มีขนาดประมาณ 15 เซนติเมตร พบใหญ่ที่สุด 30 เซนติเมตร
พบชุกชุมในแม่น้ำสายใหญ่ ๆ ตั้งแต่แม่น้ำเจ้าพระยา, แม่น้ำบางปะกง, แม่น้ำโขง มีพฤติกรรมมักหากินบริเวณท้องน้ำที่มีน้ำขุ่น วางไข่ในฤดูฝน นิยมบริโภคด้วยการปรุงสด เนื้อมีรสชาติดี อร่อย มีราคาสูง และนิยมเลี้ยงเป็นปลาสวยงามด้วย ปลาดุกมูน ยังมีชื่อเรียกอื่น ๆ อีกว่า "ปลาแขยงหนู", "ปลาแขยงหมู", "ปลากดหมู" หรือ "ปลาแขยงดาน" เป็นต้น

คำถาม: ปลาดุกมูนมีชื่อเรียกทางวิทยาศาสตร์ว่าอย่างไร
คำตอบ: ชื่อวิทยาศาสตร์ว่า Bagrichthys obscurus

คำถาม: ปลาดุกมูนถือว่าเป็นปลาน้ำจืดชนิดหนึ่งที่จัดอยู่ในวงศ์ใด
คำตอบ: วงศ์ปลากด (Bagridae)
สโมสรวอลเลย์บอลบางกอกกล๊าส

ประวัติสโมสร
สโมสรวอลเลย์บอล บางกอกกล๊าส ภายใต้การบริหารจัดการของบริษัท บีจีเอฟซี สปอร์ต จำกัด ได้รับการจัดตั้งขึ้นในปี พ.ศ. 2557 ด้วยปณิธานของคณะผู้บริหารที่ต้องการส่งเสริมอาชีพในสายกีฬาในหลากหลายประเภทให้มีความเป็นมืออาชีพและร่วมพัฒนาวงการกีฬาของประเทศให้เติบโตอย่างยั่งยืนให้เป็นที่ยอมรับและสามารถเทียบชั้นในระดับสากล เพื่อบรรลุเป้าหมายสูงสุดนั้น สโมสรวอลเลย์บอลบางกอกกล๊าส จึงถูกวางรากฐานอย่างมั่นคง โดยการสร้างทีมอย่างมีกลยุทธ์ ด้วยการรวมทีมงานคุณภาพระดับมืออาชีพ ทั้งทีมบริหาร ทีมผู้ฝึกสอน และตัวผู้เล่น เพื่อความแข็งแกร่งเป็นหนึ่งเดียวพร้อมก้าวสู่ความสำเร็จสูงสุดร่วมกัน

โดยการแข่งขันรายการแรกที่สโมสรสโมสรวอลเลย์บอลบางกอกกล๊าส เข้าร่วมในปีแรก คือ วอลเลย์บอลดิวิชั่น 1 (โปรชาเลนจ์) ที่มีรอบการแข่งขันในเดือนกรกฎาคม พ.ศ. 2557 ด้วยผลงานที่โดดเด่น ทีมบางกอกกล๊าสจึงสามารถทำผลงานยอดเยี่ยมได้แชมป์มาครอง และติดอันดับเลื่อนชั้นสู่การแข่งขันถ้วยสูงสุด วอลเลย์บอลไทยแลนด์ลีก 2014-2015 ซึ่งเป็นการสร้างรากฐานที่แข็งแกร่งและมั่นคงประจักษ์ต่อทุกสายตา และเป็นจุดเริ่มต้นของความสำเร็จที่จะมีมาอย่างต่อเนื่องของสโมสรวอลเลย์บอลบางกอกกล๊าส

ในเดือนพฤษภาคม พ.ศ. 2561 ทางสโมสรได้ประกาศยุติการทำทีมอย่างเป็นทางการ เนื่องจากทางสโมสรได้เล็งเห็นว่านโยบายการสนับสนุนให้เป็นกีฬาอาชีพที่แท้จริงยังไม่ชัดเจน ซึ่งไม่สอดคล้องกับการส่งเสริมการทำธุรกิจกีฬาวอลเลย์บอล[1] และได้โอนสิทธิ์การเข้าร่วมการแข่งขันวอลเลย์บอลไทยแลนด์ลีกในฤดูกาล 2018–19 ให้กับสโมสรวอลเลย์บอลหญิงแอร์ฟอร์ซ

คำถาม: สโมสรวอลเลย์บอลบางกอกกล๊าส การบริหารจัดการของบริษัทอะไร
คำตอบ: บริษัท บีจีเอฟซี สปอร์ต จำกัด

คำถาม: สโมสรวอลเลย์บอลบางกอกกล๊าส ได้จัดตั้งขึ้นในปีอะไร
คำตอบ: พ.ศ. 2557

คำถาม: สโมสรวอลเลย์บอลบางกอกกล๊าส รายการที่เข้าร่วมในปีแรก คืออะไร
คำตอบ: วอลเลย์บอลดิวิชั่น 1

คำถาม: สโมสรวอลเลย์บอลบางกอกกล๊าส มีรอบการแข่งขันในเดือนอะไร
คำตอบ: กรกฎาคม
ยิ่งพันธ์ มนะสิการ

นายยิ่งพันธ์ มนะสิการ (23 พฤศจิกายน พ.ศ. 2480 - 22 ธันวาคม พ.ศ. 2546) เป็นอดีตรัฐมนตรีว่าการกระทรวงวิทยาศาสตร์ เทคโนโลยี และสิ่งแวดล้อม อดีตสมาชิกสภาผู้แทนราษฎร จังหวัดพิษณุโลก และอดีตนายกสภามหาวิทยาลัยนเรศวร

คำถาม: นายยิ่งพันธ์ มนะสิการ เกิดวันที่เท่าไร
คำตอบ: 23 พฤศจิกายน พ.ศ. 2480

คำถาม: นายยิ่งพันธ์ มนะสิการ เสียชีวิตเมื่อไร
คำตอบ: 22 ธันวาคม พ.ศ. 2546

คำถาม: นายยิ่งพันธ์ มนะสิการ ในอดีตมีอาชีพรัฐมนตรีว่าการกระทรวงอะไร
คำตอบ: วิทยาศาสตร์ เทคโนโลยี และสิ่งแวดล้อม

คำถาม: นายยิ่งพันธ์ มนะสิการ ในอดีตเป็นสมาชิกสภาอะไร
คำตอบ: สมาชิกสภาผู้แทนราษฎร

คำถาม: นายยิ่งพันธ์ มนะสิการ อดีตสมาชิกสภาผู้แทนราษฎร จังหวัดอะไร
คำตอบ: จังหวัดพิษณุโลก
อุปกรณ์ถ่ายเทประจุ

อุปกรณ์ถ่ายเทประจุ (อังกฤษ: charge-coupled device) หรือ CCD เป็นอุปกรณ์สำหรับการเคลื่อนย้ายประจุไฟฟ้าจากภายในเครื่องไปยังพื้นที่ที่ประจุสามารถถูกจัดการหรือแก้ไขดัดแปลง ตัวอย่างเช่นการแปลงให้เป็นค่าดิจิทัล งานนี้จะทำได้โดย"การเลื่อน" (อังกฤษ: shifting)สัญญาณไปตามขั้นตอนต่างๆภายในอุปกรณ์ ทีละหนึ่งขั้นตอน CCDs จะเคลื่อนย้ายประจุระหว่างถังเก็บประจุในอุปกรณ์ ด้วยตัวเลื่อนที่ยอมให้มีการถ่ายโอนประจุระหว่างแต่ละถัง
CCD เป็นชิ้นส่วนสำคัญของเทคโนโลยีในการถ่ายภาพดิจิทัล ในเซนเซอร์รูปภาพของ CCD, พิกเซลจะถูกแสดงความหมายโดยตัวเก็บประจุ MOS แบบ p-doped ตัวเก็บประจุเหล่านี้จะถูกไบอัสเหนือค่าเกณฑ์สำหรับการผกผันเมื่อการควบรวมภาพเริ่มต้นขึ้น ช่วยให้การแปลงของโฟตอนที่เข้ามาให้เป็นประจุอิเล็กตรอนที่รอยต่อระหว่างเซมิคอนดักเตอร์กับออกไซด์(อังกฤษ: semiconductor-oxide interface) ; จากนั้น CCD จะถูกใช้อ่านประจุเหล่านี้ แม้ว่า CCDs ไม่ได้เป็นเทคโนโลยีเดียวที่จะทำการตรวจจับแสง เซนเซอร์รูปภาพของ CCD ถูกนำมาใช้กันอย่างแพร่หลายในระดับการใช้งานมืออาชีพ, การแพทย์ และวิทยาศาสตร์ ในที่ซึ่งข้อมูลภาพคุณภาพสูงเป็นที่ต้องการ ในการใช้งานที่มีความต้องการคุณภาพน้อยลงเช่นกล้องดิจิทัลของมือสมัครเล่น และมืออาชีพ เซนเซอร์พิกเซลตอบสนอง(อังกฤษ: active pixel sensors)แบบ CMOS จะถูกนำมาใช้โดยทั่วไป; CCDs ได้เปรียบด้านคุณภาพอย่างสูงที่ใช้ได้ดีในช่วงต้น ข้อได้เปรียบนั้นได้ถูกทำให้แคบลงเมื่อเวลาผ่านไป

คำถาม: อุปกรณ์ถ่ายเทประจุ เป็นอุปกรณ์สำหรับทำอะไร
คำตอบ: การเคลื่อนย้ายประจุไฟฟ้าจากภายในเครื่องไปยังพื้นที่ที่ประจุสามารถถูกจัดการ

คำถาม: อุปกรณ์ถ่ายเทประจุ ทำอะไรได้บ้าง
คำตอบ: แปลงให้เป็นค่าดิจิทัล

คำถาม: อุปกรณ์ถ่ายเทประจุ มีความสำคัญอย่างไร
คำตอบ: เป็นชิ้นส่วนสำคัญของเทคโนโลยีในการถ่ายภาพดิจิทัล

คำถาม: อุปกรณ์ถ่ายเทประจุ ทำหน้าที่อะไรที่ให้กับรูปภาพ
คำตอบ: เซนเซอร์รูปภาพ

คำถาม: อุปกรณ์ถ่ายเทประจุ พิกเซลของรูปภาพทำหน้าที่อะไร
คำตอบ: แสดงความหมายโดยตัวเก็บประจุ
ประวัติวงดนตรีบิ๊กแอส

เริ่มจากการ ที่อภิชาติ พรมรักษา (หมู) และพูนศักดิ์ จตุระบุล (อ๊อฟ) เป็นเพื่อนร่วมชั้นเรียนสมัยอยู่มัธยมที่โรงเรียนสตรีวิทยา 2 และได้ร่วมกันตั้งวงขึ้นมาแต่ไม่ได้จริงจังนัก จนกระทั่งเรียนจบมัธยมก็ได้แยกย้ายกันไป จากนั้นอ๊อฟก็ไปเรียนต่อที่โรงเรียนช่างก่อสร้างดุสิตจึงชักชวนเอกรัตน์ วงศ์ฉลาด (เอก ชื่อในวงการ แด๊ก) ซึ่งเรียนอยู่ที่เดียวกันมาร่วมวงด้วย ขณะนั้นหมูที่เรียนอยู่ที่วิทยาลัยช่างศิลป์ ก็ชักชวนเอกรัตน์ รัตนปิณฑะ (ต้น) เพื่อนร่วมวิทยาลัยมาด้วยอีกคน แต่ทั้งสี่ยังขาด มือกลอง หมูจึงชวนขจรเดช พรมรักษา (แหลม ชื่อในวงการชื่อ กบ) น้องชายมาเสริมทีมมือกลอง[2] และกลายมาเป็นบิ้กแอส

ในปี พ.ศ. 2540, บิ๊กแอสได้ออกอัลบั้มชุดแรก "Not Bad" ในปีพ.ศ. 2540 โดยมีเพลงดังอย่าง "ทางผ่าน"

ปีพ.ศ. 2543 ได้ออกอัลบั้มชุดที่ 2 "XL" มีเพลงดังอย่าง "ก่อนตาย" "ศักดิ์เอ๋ย" "รักเขาให้เท่าฉัน" และ "เธอเก็บฉันไว้ทำไม"

3 ปีต่อมา ได้ออกอัลบั้มชุดที่ 3 "My World" มีเพลงดังอย่าง "ไม่ค่อยเต็ม" "เหตุผลง่าย ๆ" และ "ทิ้งไว้ในใจ"

ปี พ.ศ. 2547 บิ้กแอสได้ย้ายมาอยู่ค่ายจีนี่เรคคอร์ด และออกอัลบั้มชุดที่ 4 "Seven" มีเพลงดังอย่าง "ยักษ์ใหญ่ไล่ยักษ์เล็ก" "ดีแต่ปาก" "เกิดมาแค่รักกัน" "น้ำตา" "คนไม่เอาถ่าน" แต่เพลงที่ทำให้บิ้กแอสโด่งดังอย่างมากในอัลบั้มชุดนี้คือเพลง "เล่นของสูง" ซึ่งต่อมาได้กลายเป็นเพลงสัญลักษณ์ประจำวงบิ้กแอส และเป็นเพลงที่รู้จักกันอย่างแพร่หลายในกลุ่มวัยรุ่น

ปี พ.ศ. 2549 ได้ออกอัลบั้มชุดที่ 5 "Begin" มีเพลงดังอย่าง "ข้าน้อยสมควรตาย" "ปลุกใจเสือป่า" "คนหลงทาง" และ "พรหมลิขิต"

ปี พ.ศ. 2551 ได้ออกอัลบั้มชุดที่ 6 "Love" มีเพลงดังอย่าง "รัก" "ฝุ่น" "หัวใจ" "ชีวิตฉันไม่ได้เป็นของเธอ" "ส่งท้ายคนเก่า ต้อนรับคนใหม่" และ "อย่างน้อย"

ปี พ.ศ. 2554 ได้ออกซิงเกิลฮิตอย่าง "ทุ้มอยู่ในใจ" ซึ่งเป็นเพลงประกอบภาพยนตร์ "Suck Seed ห่วยขั้นเทพ" ซึ่งขับร้องโดย อ๊อฟ บิ้กแอส โดยต่อมาภาพยนตร์เรื่องนี้ประสบความสำเร็จอย่างสูง ซึ่งทำให้เพลงนี้ได้รับความนิยมอย่างสูงด้วยเช่นกัน[3]

แต่ต่อมามีข่าวว่า แด๊ก อดีตนักร้องนำให้สัมภาษณ์ว่าถูกสมาชิกในวงบีบออกจากวง สิ้นสุดวงดัง [4] และได้เจ๋ง เดชา โคนาโล มาทำหน้าที่ร้องนำแทน

ปี พ.ศ. 2556 ได้ออกอัลบั้ม EP. "แดนเนรมิต" โดยมีเพลง "แดนเนรมิต" "เท่าที่มี" "ลมเปลี่ยนทิศ" "ดนตรี...เพื่อชีวิต" และ "ทนไม่ไหว" อัลบั้มนี้เป็นอัลบั้มชุดแรกภายใต้เสียงร้องของเจ๋ง แต่อัลบั้มชุดนี้ก็ประสบความสำเร็จอย่างมากโดยที่มีเพียงแค่ 5 เพลงเท่านั้น [5]

ปี พ.ศ. 2557 พวกเขาได้มีโอกาสร้องเพลงประกอบซีรีส์ ฮอร์โมนส์ วัยว้าวุ้น ซีซั่น 2 อย่างเพลง "อาบน้ำร้อน" โดยซีรีส์เรื่องนี้เป็นที่นิยมอย่างสูงในหมู่วัยรุ่น และเพลงนี้ก็ได้รับความนิยมอย่างมากในหมู่วัยรุ่นเช่นกัน [6]

ปี พ.ศ. 2558 พวกเขาได้เริ่มออกอัลบั้มชุดที่ 7 "The Lion" โดยปล่อยซิงเกิลโปรโมทมาก่อน 3 เพลง คือ "เพลงรักของคนแพ้" "รักเหอะ" และ "ไม่เดียงสา" ตามลำดับ [7]

ปี พ.ศ. 2560 พวกเขาได้ปล่อยอัลบั้มเต็มชุดที่ 7 "The Lion" มีทั้งหมด 11 เพลง

คำถาม: การออกอัลบั้มชุดแรกของ วงดนตรีบิ๊กแอส ออกขึ้นในปีอะไร
คำตอบ: พ.ศ. 2540

คำถาม: เพลงดังของอัลบั้มชุดแรกของบิ๊กแอดชื่อว่าอะไร
คำตอบ: ทางผ่าน

คำถาม: เพลงของบิ๊กชื่ออะไรที่ดังมาจากเพลงประกอบภาพยนต์
คำตอบ: ทุ้มอยู่ในใจ
มิตช์ แมคคอนเนลล์

แอดดิสัน มิตเชลล์ แมคคอนเนลล์ จูเนียร์ (อังกฤษ: Addison Mitchell McConnell Jr.; เกิดเมื่อวันที่ 20 กุมภาพันธ์ พ.ศ. 2485) เป็นนักการเมืองชาวอเมริกันที่ทำหน้าที่เป็นสมาชิกวุฒิสภาอาวุโสของสหรัฐจากรัฐเคนทักกีตั้งแต่ปี พ.ศ. 2528 สมาชิกพรรคริพับลิกันเขายังทำหน้าที่เป็นผู้นำเสียงข้างมากในวุฒิสภาตั้งแต่วันที่ 3 มกราคม พ.ศ. 2558 ก่อนหน้านี้เขาทำหน้าที่เป็นผู้นำเสียงข้างน้อยตั้งแต่ปี พ.ศ. 2550 จนถึงปี พ.ศ. 2558 เขาเป็นคนที่สองในรัฐเคนทักกีจะนำพรรคของเขาในวุฒิสภา แมคคอนเนลล์ดํารงตําแหน่งเป็นสมาชิกวุฒิสภาสหรัฐที่ยาวนานที่สุดในประวัติศาสตร์ของรัฐเคนทักกี

คำถาม: มิตช์ แมคคอนเนลล์ เกิดวันที่เท่าไร
คำตอบ: 20 กุมภาพันธ์ พ.ศ. 2485

คำถาม: มิตช์ แมคคอนเนลล์ มีอาชีพอะไร
คำตอบ: นักการเมืองชาวอเมริกัน

คำถาม: มิตช์ แมคคอนเนลล์ ทำหน้าที่อะไร
คำตอบ: เป็นสมาชิกวุฒิสภาอาวุโสของสหรัฐจากรัฐเคนทักกี

คำถาม: มิตช์ แมคคอนเนลล์ เป็นสมาชิกวุฒิสภาอาวุโสของสหรัฐจากรัฐเคนทักกีตั้งแต่ปีอะไร
คำตอบ: พ.ศ. 2528

คำถาม: มิตช์ แมคคอนเนลล์ อยู่พรรคอะไร
คำตอบ: สมาชิกพรรคริพับลิกัน